Jooga, New Age yms. | Ajankohtaista uskosta\nPosts Tagged ‘Jooga, New Age yms.’\nPosted in Muuta eksytystä, tagged intohimo, Jooga, New Age yms., kontemplatiivinen rukous, kristillinen mystiikka, mantra, mieliala, mietiskely, mystiikka, tunneusko, tunteet, usko, ylistys on 9 kesäkuun, 2015| Leave a Comment »\nBy Paul Proctor, suom. Samuel Korhonen\nTämä voi tulla shokkina useimmille kristityille, mutta jos tutkit vanhempia raamatunkäännöksiä, sanaa ”tunteet” ei käytännössä ole olemassa. Ja missä se todella esiintyy, sillä on enemmän pinnallinen, jopa negatiivinen ominaisuus, kuin positiivinen; ja kuitenkin, kun katsomme ja kuuntelemme monia johtajia tai maallikoita tämän päivän seurakunnissa, niin emme näe vain selvää kiinnittymistä tunteisiin, sekä fyysisiin että emotionaalisiin, vaan myös huomaamme, että nuo tunteet ovat paljolti tulleet uskon korvikkeeksi. Itse asiassa jos laitat sanan ”tunteet” joka paikkaan, missä noissa vanhemmissa käännöksissä näet sanan ”usko”, niin sinulle selviää, mikä motivoi ja ohjaa tämän päivän keskiverto ”kristittyä” – Lyhyesti: useimmat meistä eivät noudata Jumalan Elävää Sanaa uskon kautta; noudatamme vain tunteitamme ja kutsumme sitä ”uskoksi”.\nKun ajattelee profeetta Jeremian vakavia sanoja:”Petollinen on sydän ylitse kaiken ja pahanilkinen…” niin sen pitäisi saada meidät kriittisesti tarkastelemaan, mikä panee meidät liikkeelle. Jos palvontamme ja Jeesuksen Kristuksen palveluksemme mitataan mielialalla, niin saanko ehdottaa, että ”kristinuskomme” on enemmän teatteria kuin teologiaa?\nVoisiko olla, että nuo kreikkalaisista komedioista ja tragedioista otetut nauravat ja itkevät naamarit, jotka kerran riippuivat vanhoissa elokuvateattereissa, kuuluvat nyt tämän päivän kirkkojen seinille? Rehellisesti sanoen, eikö se ole sitä, mitä varten monet meistä tulemme kirkkoon näinä päivinä – toivossa kokea makea nauru tai itku ystävien kanssa mieltä muuttavan musiikin, motivaatiopuhujien, elokuvaleikkeiden, draaman ja sokeristen välipalojen auttamana? Eikö tämä ole sitä, mitä monet nykyajan saarnaajat, opettajat, pastorit ja ylistyksen johtajat yrittävät edistää seurakuntalaistensa ja luokkansa jäsenten keskuudessa tunteellisten esitysten ja taidokkaiden produktioiden kautta… voimakkaita tunteita, jotka synnyttävät naurua, kyyneliä ja aplodeja?\n”Intohimo” (engl. passion) on näet muotisana, jota käytetään yleisesti nykyajan kristittyjen keskuudessa antamaan eri sortin ”minstries’eille”, vaikka kuinka abstrakteille ja oudoille koetun oikeutuksen. Jos kristitty on ”intohimoinen” jostakin, sen otaksutaan ja hyväksytään olevan Jumalan säätämää siitä huolimatta, mitä Raamattu opettaa. Lihana meitä vedetään luonnollisesti kenen tahansa ja minkä tahansa luokse, joka tyydyttää meitä, mutta se ei tarkoita, että kaikki ihmiset, paikat ja asiat, jotka saavat meidät tuntemaan hyvää oloa, olisivat meille hyväksi. Tunteita on helppo manipuloida, varsinkin ryhmäasetelmissa, joissa konsensus on kuningas ja nuo tunteet voivat tulla esteiksi kuuliaisuudessamme Kristukselle, kun teemme ne ensisijaiseksi motivaatioksemme ja navigaattoriksemme elämän läpi.\nTämä on 2000-luvun seurakunta.\nHuomatkaa, että päämäärä tässä ei ole, että tuntuisi pahalta, vaan kuulla, totella ja julistaa Jumalan Sanaa siitä riippumatta, miltä kenestäkin tuntuu. Kun sivuutamme Hänen Sanansa säästääksemme omia tunteitamme, me vastustamme Pyhää Henkeä. Ja kun pidätämme Sanan toisilta säästääksemme heidän tunteitaan, kätkemme todistuksemme ja osoitamme yhdelle ja kaikille, että olemme kiinnostuneet enemmän vuohien tyydyttämisestä, lampaiden viettelemisestä ja juoksemisesta valtoimenaan lauman kanssa, kuin Paimenelle alistumisesta.\nMinä vannotan sinua Jumalan ja Kristuksen Jeesuksen edessä, joka on tuomitseva eläviä ja kuolleita, sekä hänen ilmestymisensä että hänen valtakuntansa kautta: saarnaa sanaa, astu esiin sopivalla ja sopimattomalla ajalla, nuhtele, varoita, kehoita, kaikella pitkämielisyydellä ja opetuksella. Sillä aika tulee, jolloin he eivät kärsi tervettä oppia, vaan omien himojensa mukaan korvasyyhyynsä haalivat itselleen opettajia ja kääntävät korvansa pois totuudesta ja kääntyvät taruihin. (2. Tim. 4:1-4)\nPyrkiessään parempiin sekä fyysisiin että emotionaalisiin tunteisiin tämän päivän kristityt ovat kääntymässä, ei vain itämaiseen mystiikkaan saadakseen hyvältä tuntuvia tuloksia joogan ja mantramietiskelyn kautta, vaan myös ihmisten puoleen muista uskonnoista ja uskomuksista saadakseen hyvältä tuntuvia suhteita huolimatta Raamatun varoituksista ”tyhjien hokemisien” tarjoamisesta rukoukseksi ja ”yhteisen ikeen kantamisesta” yhdessä uskottomien kanssa. Niin tehden 2000-luvun seurakuntaa ollaan johtamassa uskontoon, jossa ei ole väliä niinkään sillä, mitä uskot, kuin sillä, miltä sinusta tuntuu.\nTämä ei ole kristinuskoa – tämä on tunneuskoa (Feelianity).\nVanha 60-luvun iskulause, ”Jos se tuntuu hyvältä, niin tee sitä”, on nyt terveyden ja moraalin mitta täällä Amerikassa ja leviää kuin rutto tunnustavien kristittyjen keskuudessa saaden vain vähän, tai ei ollenkaan, vastustusta seurakunnan johtajilta, joiden pitäisi tietää paremmin. ”Kristillinen mystiikka”, johon usein viitataan ”kontemplatiivisena hengellisyytenä”, esiteltiin monille protestanteille Esiintulevassa Kirkossa ja sen kautta ja on nyt valtavirtaa, kiitos ”Willowbackilmiön”, kuten Lifeway Research’in Ed Stetzer sitä kutsuu – viitaten valtavaan määrään seurakuntia, jotka hyväksyivät ja omaksuivat opetukset ja käytännöt kirjoista Becoming A Contagious Christian (kirjailija ja pastori Bill Hybels, Willow Creek Community Church) ja Purpose Driven Life (kirjailija ja pastori, Saddleback Community Church). (Em. kirjat on suomeksi julkaissut Päivä Oy nimillä: Tavalla tai toisella tarttuva usko ja Tavoitteena elämä: mitä ihmettä varten olen täällä?)\nHiljattaisessa tennesseeläisessä artikkelissa otsikolla, More churchgoers ditch their denominations (Yhä useammat kirkossakävijät hylkäävät kirkkokuntansa), lukijat saavat tietää, että kirkossakävijät ovat yleensä ”hyljänneet kirkkokuntansa” seurakuntaverkostojen vuoksi luoden, tämän kirjoittajan näkemyksen mukaan, tosiasiallisen kirkkokunnan, joka perustuu, ei ehdottomaan Jumalan sanan totuuteen, vaan päämäärä-pyhittää-keinot-”evankeliointiin”, jossa tulokset ja suhteet ovat kaikki kaikessa.\nKun ahdistus lopulta tulee Amerikkaan, monet tämän päivän ”kristityistä” luulevat Jumalan kääntäneen heille selkänsä, tai ettei Häntä todella ole edes olemassa, koska eivät koskaan ole oppineet, että yksinäisyys, menetys, kavaltaminen, tuska, hylkääminen, pilkka, uhri ja kärsimys kuuluvat kaikki uskollisen kristityn vaellukseen. Ja kun joku tulee tarjoten vaihtoehtoa, monet seuraavat häntä omana kristuksenaan, koska se tuntuu heistä niin hyvältä.\nSillä mitä se hyödyttää ihmistä, vaikka hän voittaisi omaksensa koko maailman, mutta saisi vahingon sielullensa? (Mark 8:36)\nVakava varoitus kristillisestä mystiikasta\nPosted in Mystiikka ja meditaatio, tagged Anthony de Mello, Basil Pennington, buddhalaisuus, Henri Nouwen, hindulaisuus, Ignatius Loyola, islam, Jooga, New Age yms., katolisuus, keskittyvä rukous, kontemplatiivinen rukous, kristillinen meditaatio, kundaliini, kundaliinijooga, meditaatio, Mestari Eckhart, mietiskely, mindfulness, mystiset kokemukset, New Age, Richard Foster, suufilaisuus, Thomas Keating, Thomas Merton, transsendenttinen meditaatio, zen-buddhalaisuus on 30 maaliskuun, 2015| 4 Comments »\nSuomessa ev.lut. kirkon piirissä on valtava kiinnostus kristilliseen mystiikkaan. Pääkaupunkiseudulta alkunsa saanut innostus kristillistä meditaatiota, mindfulnessia, joogaa, kontemplatiivista rukousta yms. kohtaan näyttää levinneen seurakuntiin ympäri Suomen. Seurakuntalehdissä viitataan jatkuvasti eräisiin henkilöihin – mystikoihin – ja heidän kirjoihinsa ja opetuksiinsa. Jostain kumman syystä mieluummin siteerataan mystikoita kuin Raamattua. Kristillisistä kirjakaupoistakin on saatavilla runsaasti näiden hengellisten opettajien kirjoja, myös suomenkielisenä.\nTässä artikkelissa esittelen muutamia tunnettuja ja keskeisiä mystikkoja maailmanlaajuisesta hiljaisuuden liikkeestä. Otan tarkastelun kohteeksi joitakin sellaisia henkilöitä, joiden opetuksia näkyy siteerattavan Suomessa ev.lut. kirkon piirissä. Osoitan lyhyesti sen, että heidän ajattelunsa taustallaan ei vaikuta Raamatun mukainen kristinusko, vaan pääasiassa muista uskonnoista kumpuavat ajatukset. Olisi toivottavaa, että tämä tietous löytyisi myös jokaisesta seurakunnasta, kun niissä yhä enemmän tuntuu olevan harrastusta kristillisen mystiikan pariin.\nKeskustelufoorumeilla kiitellään kristillistä mystiikkaa siitä, että se avaa tien ”Jumalan” yhteyteen kenelle tahansa uskontokunnasta riippumatta. Tosiasiassa tie Jumalan yhteyteen löytyy vain turvautumalla Jeesuksen sovitustyöhön ristillä.\nAika paljon kertoo kristillisen mystiikan tunnettujen nimien taustoista se, millä foorumeilla heitä siteerataan. Kristittyjen suosimien mystikkojen opetuksiin viitataan hyvin usein uushenkisillä, New Age -pohjaisilla, sivustoilla. Otetaanpa esimerkiksi vaikkapa Mestari Eckhart (1260–1328), dominikaaniveli ja mystikko. Hänen siteeraajiaan löytyy yhtä lailla niin kirkon piiristä kuin teosofian, gnostilaisuuden, itämaisen meditaation ja rajatiedon harrastajien parista.\nIntialainen jesuiittapappi Anthony de Mello (1931–1987) on tunnettu mystikko, jonka useita kirjoja on suomennettukin. De Mello sekoittaa taitavasti kristillisen uskon ja idän uskontojen opit keskenään. Hän hylkää kuitenkin kristinuskon perustotuudet sanoen, että Jeesus ei ole Jumalan Poika, vaan henkilö, joka opettaa meille, että kaikki ihmiset ovat Jumalan lapsia. Hän pitää Jeesusta vain Mestarina muiden vastaavien ohella, tosin Jeesus on muita korkeammalla hengellisellä asteella.\nDe Mellon opetusten taustalla on jesuiittajärjestön perustajan Ignatius Loyolan ajatukset sekä buddhalaisuus ja hindulaisuus, myös islamilaiset opit. Etenkin zen-buddhalaisuuden vaikutus näkyy hänen opetuksessaan. (Heräämisen aika – Pro gradu -tutkimus Anthony de Mellon opetuksista). ”Meidän ei tule jäljitellä Kristuksen ulkoista käyttäytymistä, vaan meidän on oltava Kristus”, sanoo de Mello ja ilmaisee näin olevansa Raamatun näkökulmasta aivan täysin hakoteillä.\nDe Mellon kaikki teokset on kirjoitettu yleisuskonnollisessa hengessä, eivätkä ne sovellu kristityn ravinnoksi. Esimerkiksi Viisauden välähdyksiä -kirjan esipuheessa sanotaan, että kirjan sanojen ja tarinoiden taakse kätkeytyy viisautta: ”Viisaus on kätkettynä tarinoiden henkeen, mielialaan ja ilmapiiriin, eikä sitä voida ilmaista inhimillisen puheen sanoin. Tämä hiljainen opetus voi huomaamatta löytää tien ihmisen sisimpään, ja sitä kautta herättää ja muuttaa ihmisen.” (Heräämisen aika). On suunnaton vaara, että tunnustavakin kristitty pikkuhiljaa ajautuu idän aatemaailman aivopesemäksi, jos lukee tällaisia teoksia.\nVatikaani on sanoutunut irti useista de Mellon opetuksista kristinuskolle vieraina: ”Mutta jo eräissä kohdissa hänen varhaisissa kirjoituksissaan, sekä myöhemmissä töissä vielä vahvemmin, on huomattavissa kasvavaa etäisyyttä kristillisen uskon olennaiseen sisältöön… Tällä tiedoksiannolla, tarkoituksenaan suojella kristillisen totuuden hyveitä, tämä kongregaatio julistaa, että yllä mainittu asenne on yhteensopimaton katolisen uskon kanssa ja voi aiheuttaa vakavaa harmia.” (Vatikaanin tiedonanto)\nKun katolinen kirkko on huolissaan de Mellon opetuksista, niin eikö protestanttien pitäisi olla vielä enemmän huolissaan? Jotain on pahasti pielessä ev.lut. kirkossamme, kun siellä ei nähdä de Mellon harhautumista pois kristinuskosta.\nBasil Pennington ja Thomas Keating\nMietiskelevän/keskittyvän rukouksen uranuurtajat, katoliset munkit Basil Pennington ja Thomas Keating, kirjoittavat: ”Meidän ei tulisi epäröidä ottaa vanhan idän viisauden hedelmää ja ’siepata’ sitä Kristukselle. Todellakin, papin virassa olevien tulisi pyrkiä tutustumaan niin moniin näistä idän tekniikoista kuin mahdollista. Monet kristityt, jotka ottavat rukouselämänsä vakavasti, ovat saaneet suurta apua joogasta, zenistä, TM:stä (transsendentaalinen meditaatio) ja sen kaltaisista harjoitteista, erityisesti silloin kun luotettava ohjaaja on ollut apuna ja kun he ovat kehittäneet jatkuvasti kristillistä uskoaan löytämään sisäisen muodon ja tarkoituksen saaduille kokemuksille.” (Ray Yungen: Erottautumisen aika)\nPenningtonin ja Keatingin opetukset ovat täysin ei-kristillisiä. Keatingin ajatukset ovat itse asiassa okkulttisia. Katolisen papin Philip St. Romainin kirjoittaman kirjan Kundalini Energy and Christian Spirituality esipuheessa Keating myöntää, että kundaliini on sama asia kuin kristillinen meditaatio: ”Koska tämä energia (kundaliini) toimii lukuisissa henkilöissä, jotka ovat omistautuneet kontemplatiiviselle rukoukselle, tämä kirja on tärkeä panos uudistettaessa kristillisen kontemplatiivisen rukouksen perinnettä. Se tulee olemaan suuri lohdutus niille, jotka ovat kokeneet kundaliinin heräämisestä johtuvia fyysisiä oireita hengellisellä matkallaan… Useimmat hengelliset harjoitukset vaativat jonkinlaista vakavasti otettavaa kurinalaisuutta ennen kundaliinin herättämistekniikoiden käyttöä.” Keating selittää, että kontemplaatiossa tarvitaan hengellistä ohjaajaa kundaliinin voimakkaan ja vaarallisen luonteen takia. Hän sanoo myös, että mahdollisesti tarvitaan ”idän (uskontojen) opettajia, jotta saavutettaisiin täysi ymmärrys”.\nMainittakoon, että kundaliinijooga on kaikkein vaarallisin joogamuoto; sen aktiiviset harrastajat muistuttavat aloittelijoita kundaliinin herättämisen vaaroista. Lue lisätietoa kundaliini-voimasta.\nHenri Nouwen (1932-1996) on tunnettu katolilainen mystikko ja kontemplatiivisen rukouksen edistäjä.\nElämänsä ehtoopuolella Nouwen kielsi raamatulliset perustotuudet: ”Tänä päivänä minä henkilökohtaisesti uskon, että samalla kun Jeesus tuli avaamaan oven Jumalan taloon, niin kaikki inhimilliset olennot voivat käydä tuosta ovesta tietävätpä he Jeesuksesta tai eivät. Tänä päivänä näen kutsumuksenani auttaa jokaista ihmistä vaatimaan omaa tietään Jumalan luokse.”\nNouwen kirjoitti esipuheen erääseen kirjaan, joka sekoittaa kristillisyyden ja hinduismin. Hän kirjoittaa: ”Kirjailija osoittaa upeaa avoimuutta buddhalaisuuden, hindulaisuuden ja muslimiuskon lahjoja kohtaan. Hän löytää niiden suuren viisauden tuoden sen kristillisten hengelliseen elämään … Ryan [kirjailija] meni Intiaan oppiakseen muistakin kuin omasta hengellisestä perinteestä. Hän toi kotiin monia aarteita ja tarjoaa niitä meille kirjassaan.”\nNouwen piti sielunkumppaninaan kirjailija Andrew Harveyta, joka on tunnettu pyrkimyksistään yhdistää eri uskontoja mystiikan avulla.\nHenri Nouwen on yksi suosituimmista hiljaisuuden liikkeen vaikuttajista, vaikka on omaksunut hyvinkin epäraamatullisia näkemyksiä. Lue tästä lisätietoa Nouwenista, jossa kerrotaan hänen yhteydestään New Age -hengellisyyteen.\nThomas Merton (1915-1968) on Henri Nouwenin tapaan tunnettu katolilainen mystikko. Mertonin työn ansiota sanotaan olevan, että mietiskelevä rukous tuli ihmisten tietoisuuteen luostareiden hämäristä uumenista.\nThomas Merton tunnustaa värinsä: ”Aasia, zen, islam, jne., kaikki nämä tulevat yhteen elämässäni. Minulle olisi hulluutta yrittää luoda itselleni luostarielämä, jossa sulkisin kaiken tämän pois. Olisin vähemmän munkki.” Hänen ajatusmaailmansa on yhtä idän uskontojen kanssa.\nYksi Mertonin mieltymyksistä liittyi suufilaisuuteen, joka on islamin mystinen suuntaus. Suufilaisuudessa korostetaan suoran, henkilökohtaisen jumalasuhteen saavuttamista ja ”Jumalan” henkisen totuuden tavoittamista harjoitusten kautta. Suufilaiset toistevat Allahin nimeä mantranaan ja vaipuvat meditatiiviseen transsiin. Merkittävä katolinen äänitteitä kauppaava yritys mainosti kasettisarjaa, jonka Merton teki suufilaisuudesta. Mainoksessa sanotaan: ”Merton rakasti ja jakoi syvän hengellisen samankaltaisuuden suufien, islamin hengellisten opettajien ja mystikoiden, kanssa. Tässä hän kertoo heidän syvästä hengellisyydestään.” (Erottautumisen aika)\nKirjeessään suufimestarille Merton paljastaa: ”Rukoukseni on hyvin samankaltaista sen kanssa, jota kutsutte fanaksi.” Mystiikan ja okkultismin sanakirja määrittelee, että fana on ”yhdentymistä Jumalaisen Ykseyden kanssa”.\nKeskustelussaan suufijohtajan kanssa Merton kysyi häneltä muslimien käsitystä pelastuksesta. Mestari kirjoitti takaisin sanoen: ”Islam tähdentää yksilön vastuuta teoistaan, eikä hyväksy oppia sovituksesta tai teoriaa lunastuksesta.” Islam siis hylkää kristinuskon keskeisimmän totuuden: meillä on pelastus vain Jeesuksen sovitustyön kautta. Jumala on Poikansa ristinkuolemalla lunastanut meidät vapaiksi kuoleman vallasta.\nMertonia tämä ei haitannut, sillä hän uskoi fanan ja mietiskelevän transsin johtavan samaan päämäärään. Hän vastasi: ”Henkilökohtaisesti uskon kiistelyn olevan tarpeetonta dogmaattisen opin eroavaisuuskysymyksissä, koska se vie meidät pois hengellisestä todellisuudesta sanojen ja ajatusten todellisuuteen … sanoilla on taipumus loputtomaan mutkikkuuteen ja vivahteikkuuteen, jotka ylittävät käsityskyvyn. … Mutta paljon tärkeämpää on jakaa kokemuksia jumalallisesta valosta, … tästä löytyy hedelmällisen keskustelun maaperä kristillisyyden ja islamin välillä.”\nMeditaatio, jooga, mindfulness, kontemplatiivinen rukous, keskittyvä rukous, mietiskelevä rukous…\nYllä olevan otsikon menetelmät ovat kaikki syvimmältä olemukseltaan yhtä ja samaa ei-kristillistä, idän uskonnoista, kumpuavaa perinnettä. Asia on aivan sama, vaikka niiden yhteyteen lisättäisiin sana ”kristillinen”, tai riippumatta siitä, että niiden osana on sana ”rukous”. Näiden menetelmien tavoitteena on saada yhteys ”Maailmankaikkeuden Luojaan”. Kaikki ne johtavat samaan suuntaan: poispäin Kristuksesta. On totta, että näillä tavoilla voi saada yhteyden johonkin: ”Jumaluuden äärettömän suloisuuden ja ihanuuden maistaminen ja haistaminen on mystistä todellisuutta. Monilla mystikoilla on tapana ilmaista Jumalan läsnäolon kokemuksensa puhumalla valosta, äänestä, tuoksusta, lämmöstä tai suloisuudesta.” (Heräämisen aika). On syytä huomata, että se jokin ei ole kristinuskon Jumala.\nYksi vaikutusvaltaisimmista ja tunnetuimmista kontemplatiivisen rukouksen puolestapuhujista on evankelikaalinen kristitty Richard Foster. Vaikka kontemplatiivisen rukoukseen päämäärä on virittäytyä Jumalan kanssa ja kuulla Hänen äänensä, Foster on sanonut, että siinä on oltava varovainen. Hän myöntää, että kontemplatiivisessa rukouksessa ”me menemme syvälle hengelliselle alueelle” ja että joskus se ei ole Jumalan alue, vaikka onkin ”yliluonnollinen”. Hän myöntää, että siellä on hengellisiä olentoja ja että suojelurukous pitäisi lausua etukäteen – jotakin sellaista kuin ”Kaikkien pimeiden pahojen henkien täytyy nyt lähteä”.\nFoster edellä tunnustaa kontemplatiivisen rukouksen olevan vaarallinen ja avaavan oven henkivalloille. Eikö tämän jo pitäisi saada hälytyskellot soimaan, että kyse on täysin epäraamatullisesta toiminnasta – rukoillaan Jumalaa, mutta kohdataankin demoneja? Ei Raamatussa missään kehoteta pelkäämään rukoilemista saati lausumaan jotain suojelurukousta! Muistatko, mitä aiemmin mainittiin Thomas Keatingin, keskittyvän rukouksen uranuurtajan, yhteydessä? Keating myöntää, että kontemplatiivisessa rukouksessa vaikuttaa vaarallinen energia, kundaliini, ja siksi sen hallitsemiseksi tarvitaan idän uskontoja tuntevia opettajia.\n”Kun ihmisen elämässä ei ole olemassa todellista suhdetta Jeesuksen kanssa, niin mystiset kokemukset näyttävät täyttävän tuon hengellisen tyhjiön. Luullaan, että mietiskelyn luoma euforia ja autuus on Jumalan ääni ja läheisyys. Nämä harjoitukset ovat kuitenkin todellisuudessa sidottuja ennemmin buddhalaisuuteen, hindulaisuuteen ja katolisuuteen, kuin raamatulliseen kristinuskoon. Raamattu tekee selväksi, että ainoa tapa uudestisyntyä on uskon kautta vastaanottaa Jeesus Kristus Herrana ja Vapahtajana. Vaikka näitä muinaisen viisauden oppeja sanotaan kristillisiksi, ne ovat kaikkea muuta.” Näin sanoo kontemplatiivisesta rukouksesta ja muusta vastaavasta kristillisestä mystiikasta Roger Oakland kirjassaan Uskon nollaus.\nOakland jatkaa: ”Mikään kontemplatiivinen rukous ei ole raamatullinen eikä turvallinen – jopa kypsimmätkin kristilliset mystiset johtajat ovat osoittaneet olevansa alttiita sen demoniselle vetovoimalle. Thomas Merton sanoi elämänsä lopulla haluavansa olla mahdollisimman hyvä buddhalainen. Henri Nouwen sanoi elämänsä lopulla kaikkien polkujen johtavan Jumalan luo. Siinä oli heidän elämänsä hengellinen hedelmä vuosia jatkuneen mystisen rukouksen harjoittamisen jälkeen.”\nKristillisen mystiikan taustat eivät näytä kovin puhtailta, joten ei pidä ottaa kaikkea vastaan sellaisenaan, vaikka tarjonta tulisi kirkon piiristä. Kannattaa ottaa todesta varoitus ”kristillisestä” meditaatiosta, koska siitä varoittavat jopa sen aktiivisimmat puolestapuhujat!\nPosted in Mystiikka ja meditaatio, tagged Basil Pennington, hengelliset kokemukset, Jooga, New Age yms., kontemplatiivinen rukous, kundaliini, meditaatio, mielen tyhjentäminen, mietiskely, mystiikka, New Age, retriitti, Thomas Keating on 28 lokakuun, 2011| 5 Comments »\nKirjoitin edellisessä artikkelissa Mystiikka – pyrkimistä jumaluuden yhteyteen, että kristinuskon piirissä puhutaan nykyisin sellaisista asioista kuin esimerkiksi kristillinen mystiikka, meditaatio, mietiskely ja kontemplatiivinen rukous. Nämä käsitteet ovat tuttuja katolilaisuudesta, mutta ovat tulossa vinhaa vauhtia myös luterilaisuuteen. Jatkan tässä artikkelissa aiheen käsittelyä kristillisen meditaation osalta.\nPääkaupunkiseudulla vaikuttavan Kirkko & Kaupunki -lehden numerossa 1/2011 sivuilla 22 ja 23 on artikkeli otsikolla Ihan hiljaa. Siinä kerrotaan retriitistä, jonka ”… ohjelmasta on karsittu pois niin paljon puhetta kuin mahdollista. Messua ei ole, joten sanattoman rukouksen opettelun voivat jakaa kaikki kirkkokunnasta riippumatta.”\nOlen itse pohtinut suosittuja hiljaisuuden retriittejä. Niissä on varmasti paljon hyvää, mutta myös tietty vaara näkyvissä. Heräsin tähän ajatukseen silloin, kun tuntemani New Age -ihminen vuolaasti kehui kokemustaan eräästä retriitistä. Onko niin, että siellä jokainen voi luoda omanlaisensa suhteen Jumalaan? Ja vieläpä sellaiseen jumalaan, johon kukakin haluaa uskoa? Tämä riippuu ehkä osaltaan retriitin vetäjästä. Olen aika huolestunut, kun retriitin vetäjä lausuu näin: ”Olen tullut hyvin sensitiiviseksi siinä, etten vain ohjaisi kenenkään kohdalla sitä, mitä pitäisi tai voisi tapahtua… Olen oppinut näkemään, että Jumalan Pyhä Henki kuljettaa meitä aivan erilaisia teitä. Siksi en halua vähäisimmässäkään määrin manipuloida. Siksi emme tapaamisissamme rukoile koskaan yhdessä ääneen.” (Lähde)\nPalataanpa vielä tuohon Kirkko & Kaupunki -lehden artikkeliin, mitä siinä opetetaan seurakuntalaisille: ”Ihmiset ovat löytäneet kotiretriitit, hengelliset päiväkirjat, keskittyvän rukouksen tien, katekismusmietiskelyn, zen-meditaation, ignatiaaniset harjoitukset ja sanameditaatiot… Ei ole olemassa yhtä oikeaa tapaa. Taolaisen elämisen ihanteen mukaan asiat tehdään oikein, kun ne sujuvat itsestään.” Tuossa on huolestuttavaa se, että lehden lukijoille jää käsitys, että zen-meditaatio ja taolainen elämisen malli ovat kristitylle ihan normaaleja asioita.\nKirkon uskontokasvatussihteeri Pekka Yrjänä Hiltunen kirjoittaa blogissaan kristillisestä meditaatiosta:\nMiltei jokainen erämaaisiä kuvaava lukemani kirja – viimeksi Basil Penningtonin Centering Prayer – vertaa erämaaisien elämänkuvauksia myöhempien mystikkojen kokemuksiin. Päädytään tulokseen, että kaikkien historianpyhien mystiset kokemukset ovat jossakin ja hämmästyttävässä määrin samankaltaisia. Kristillinen meditaatio tuottaa kristillistä mystiikkaa ja samanlaisia sisäisiä juttuja vuosisadasta ja -tuhannesta toiseen. On mahdollista tutkia ja verrata eri aikakausien kristittyjen kokemuksia toisiinsa ja koettaa selvittää itselleen, mikä tekee mietiskelystä kristillistä.\nNykyajan luterilaisuudessa on trendikästä palata samaan mystiikkaan, jota on jo vuosisatoja sitten harjoitettu. On kuitenkin muistettava kriittisyys: mistä voimme tietää mystisten kokemusten olevan raamatullisia? Tarkastellaanpa hieman edellä mainitun Basil Penningtonin ajatuksia. Pennington kirjoittaa yhdessä Thomas Keatingin kanssa:\nMeidän ei tulisi epäröidä ottaa vanhan idän viisauden hedelmää ja ’siepata’ sitä Kristukselle. Todellakin, papin virassa olevien tulisi pyrkiä tutustumaan niin moniin näistä idän tekniikoista kuin mahdollista. Monet kristityt, jotka ottavat rukouselämänsä vakavasti, ovat saaneet suurta apua joogasta, zenistä, TM:stä (transsendentaalinen meditaatio) ja sen kaltaisista harjoitteista, erityisesti silloin kun luotettava ohjaaja on ollut apuna ja kun he ovat kehittäneet jatkuvasti kristillistä uskoaan löytämään sisäisen muodon ja tarkoituksen saaduille kokemuksille.\nEdellä mainitut katoliset munkit Basil Pennington ja Thomas Keating ovat mietiskelevän rukouksen uranuurtajia maailmalla.\nHiltunen jatkaa blogissaan: ”Mietiskelytekniikoita ja mystisiä kokemuksia on verrattu myös eri uskontojen välillä. Mystinen kokemus ja meditaatio ovat jossakin ja hämmästyttävässä määrin samankaltaista uskonnosta huolimatta. Kaikki meditoimiseen liittyvät mystiset kokemukset eivät ole siis vain kristillisiä.” Hiltunen tekee, kuten pitää, eron kristillisen ja muiden uskontojen meditoinnin välille: ”… jos halutaan meditoida kristillisesti, on selvitettävä, miten meditoidaan kristillisesti ja aletaan sitten vasta meditoida.”\nPuurot ja vellit voivat kuitenkin tässä mennä monelta pahasti sekaisin. Se, että joku kokemus on samanlainen kristinuskossa ja muissa uskonnoissa, ei todista sitä, että kokemus on raamatullinen ja hyväksyttävä. Olen tästä aiheesta kirjoittanut monta kertaa blogissani (napsauta oikeasta reunasta kategoriaa Uskon eksyttäjät, niin saat kaikki aihepiirin artikkelit näkyville). Saatanalle on tyypillistä tuottaa sellaisia hengellisiä kokemuksia, jotka saavat meidät uskomaan niiden olevan Jumalasta.\nMainitussa Kirkko & Kaupunki -lehden artikkelissa mainitaan vielä: ”Mietiskelyssä paljon mainostettu mielen tyhjentäminen on hyvä harrastus ja tarpeellista…” Kuten edellisessä artikkelissani totesin, niin New Age -pohjaisissa harjoitteissa tavoitteena on mielen tyhjentäminen. Siinä vain on vaarana se, että avataan tie henkivalloille ihmisen sisimpään, kun esteet on poistettu. Meediot yms. käyttävät tätä saadakseen yhteyden henkioppaaseensa. Mielen tyhjentäminen on vaarallista ja täysin kristinuskolle vierasta! ”Olkaa raittiit, valvokaa. Teidän vastustajanne, perkele, käy ympäri niinkuin kiljuva jalopeura, etsien, kenen hän saisi niellä.” (1. Piet. 5:8). Lue esimerkki mielen tyhjentämisestä (minkä seurauksena valhehenki näyttäytyi Pyhänä Henkenä).\nKoska uushenkisyys on erittäin voimakkaasti lisääntymässä, kirkko etsii keinoja vastata tähän muutokseen. Kirkkohallituksen sivuilta löytyy monia hyviäkin keinoja, mutta yhden niistä saisi jättää pois: ”Kristillisen mystiikan ja kristillisen mietiskelyn vanhat traditiot on päivitettävä toimiviksi käytänteiksi.”\nSanon nyt aika rankasti, mutta mielestäni Kirkko & Kaupunki -lehti on levittämässä maahamme ei-kristillistä uushenkisyyttä ja edistää uskontojen yhteensulautumista eli synkretismiä. Ja mikä valitettavinta, se tapahtuu salakavalasti kristillisessä kaavussa. Kristillisissä piireissä ei pitäisi missään nimessä käyttää sellaisia termejä mitkä on totuttu yhdistämään idän uskontoihin; ei pitäisi puhua meditaatiosta, mietiskelytekniikoista, mystisistä kokemuksista jne. Tavalliset ihmiset sekoittavat asiat ja menevät mukaan joogaan yms. ei-kristilliseen. Kaikkein pahinta on se, kun nämä asiat vielä tuodaan tarjolle seurakunnan sisälle!\nOlen varma, että oikeaa ja kristillistä meditaatiotakin on olemassa. Ongelma on vain siinä, että jos se ei ole täysin Kristus-keskeistä, siitä muodostuu menetelmäkeskeistä. Tällöin ollaankin jo rankasti harhapoluilla. Luepa seuraava Kirkko & Kaupunki -lehden artikkeli Antaumuksen rukous. Olen kasvanut luterilaisuudessa, mutta tuossa tekstissä kuvattu tapa rukoilla tuntuu minusta todella kaukaiselta! Tekstissä mainitaan Contemplative Outreach -yhdistys, joka tekee tunnetuksi tätä kontemplatiivista, keskittävää antaumuksen rukousta. Huomasitko maininnan, että yhdistyksen hengellisiin vaikuttajiin kuuluu jo aiemmin siteeraamani Thomas Keating, joka uskoo kristittyjen saavan suurta apua joogasta, zenistä ja transsendentaalisesta mietiskelystä? Miten Suomen ev.lut. kirkko voikaan olla niin sinisilmäinen, että sallii tällaista!\nThomas Keatingin opetukset ovat täysin ei-kristillisiä – itse asiassa ne ovat okkulttisia. Katolisen papin Philip St. Romainin kirjoittaman kirjan Kundalini Energy and Christian Spirituality esipuheessa Keating myöntää, että kundaliini on sama asia kuin kristillinen meditaatio:\nKoska tämä energia (kundaliini) toimii lukuisissa henkilöissä, jotka ovat omistautuneet kontemplatiiviselle rukoukselle, tämä kirja on tärkeä panos uudistettaessa kristillisen kontemplatiivisen rukouksen perinnettä. Se tulee olemaan suuri lohdutus niille, jotka ovat kokeneet kundaliinin heräämisestä johtuvia fyysisiä oireita hengellisellä matkallaan… Useimmat hengelliset harjoitukset vaativat jonkinlaista vakavasti otettavaa kurinalaisuutta ennen kundaliinin herättämistekniikoiden käyttöä.\nKeating selittää, että kontemplaatiossa tarvitaan hengellistä ohjaajaa kundaliinin voimakkaan ja vaarallisen luonteen takia. Hän sanoo myös, että mahdollisesti tarvitaan ”idän (uskontojen) opettajia, jotta saavutettaisiin täysi ymmärrys”.\nKristillinen mystiikka, kundaliinivoima sekä kontemplatiivinen rukous.


Virtavesien hoitoyhdistyksen toimintasuunnitelma 2018 07.11.2017\nVirhon syyskokouksessa 1.11.2017 hyväksyttiin ensi vuodella alustava toimintasuunnitelma, joka tässä:\n-Virho kunnostaa eri kohteita kaikille avoimin talkoin, usein yhteistyössä eri tahojen kanssa.\n-Näitä järjestettäneen 2018 mm. Espoossa, Vihdissä, Helsingissä ja Vantaalla -Samana päivänä ei tule järjestää kaksia talkoita samassa maakunnassa. Ensin talkoista tietylle päivälle ilmoittanut saa sen omaan käyttöönsä. Suljetut esim. tietylle yritysporukalle järjestetyt talkoot ovat poikkeus.\n-Virho antaa pyydettäessä myös neuvonta-apua muiden kuin omien talkoittensa järjestämiseksi sekä vaihtaa ja välittää tietoa muiden järjestämistä talkoista.\n-Talkootiedote tiedotusvälineille lähetetään toukokuun loppuun mennessä.\n-Kaikille avointen talkoiden lisäksi kunnostusta tehdään muutamissa kohteissa jatkuvalla talkootyöllä. EU-Leader-hankkeen myötä on avautunut mahdollisuus osallistua talkoopohjalta sen kunnostuksiin lähes koko sulakauden.\n-Virho jatkaa 2018 työttömiä kunnostustöihin palkkaavaa EU-Leader-hanketta. Hankkeen jatkoanomus laitetaan valmisteluun.\n-Kohteita 2018 Uudellamaalla, Hämeessä ja Varsinais-Suomessa Vantaanjoen vesistössä esim. Vantaanjoen vesistössä esim. Keihäsjoki, Nukarinkoski, Erkylänlukkojenpuro ja Palojoki, sekä Vantaanjoen aiemmin rakennettujen soraikkojen tarkastus ja huolto Karjaanjoen vesistössä esim. Salmojankoski, Saapaskoski tai Käyräkosken yläosa, Pusulan Myllypuro sekä Uskelanjoen vesistössä Hitolanjoen Kesälänpuro.\n-Jatketaan Ekoenergia-kunnostushankkeen toteuttamista sekä Kaakon Jokitalkkarin toimintaa järjestyvän rahoituksen pohjalta.\n-Tiettyihin kohteisiin toteutetaan taimenten siirtoistutuksia ja mätirasiaistutuksia.\n-Myötävaikutetaan Karjaanjoen vesistön taimenkannan saamiseen viljeltäväksi\nd) Kalaportaat ja nousuesteet\n-Vihtijoen Olkkalankosken kalatietyömaa saataneen alulle ja valmistuminen 2018 tai 2019.\n-Myötävaikutetaan Mustionjoen kalateiden syntymiseen, siten että mahdollisimman moneen patoon tulisi ohitusuomat.\n-Seurataan ja vaikutetaan Voikosken mahdolliseen kalatiehankkeeseen.\n-Virho on virallinen lausunnonantaja EKOenergia-hankkeessa ja osallistuu WWF:n patokato-hankkeeseen (#kuteminenkuuluukaikille)\n-Myönteistä periaatekantaa tarpeettomien patojen purkamiseen pidetään esillä, kuten esimerkiksi Vantaanjoen Vanhankaupunginkosken padon purkua. -Virhon Kaakon jokitalkkari-hankkeen yhteydessä poistetaan vaellusesteitä. -Vastustetaan uusien vesivoimaloiden rakentamista.\ne) Koekalastukset, kututarkkailu yms.\n- Keskisuomalaisten taimenen alkuperäiskantojen selvitystyö jatkuu erityisesti Saarijärven reitillä.\n-Virhon eri kohteiden seurantaa jatketaan ympärivuotisesti mm. kalastushavainnoin, kututarkkailuin ja sähkökalastuksin. Jäsenistöltäkin toivotaan havaintoja.\n-Monia tulevia kohteita inventoidaan mm. kunnostustarpeiden ja kalaston selvittämiseksi.\n-Kerätään tietoja kirjolohen kudusta ja sen haitoista taimenen lisääntymiselle.\n-Vantaanjoen kalastuksen ja kalakannan seurantaa varten Virholla on "havainnotätvirtavesi.com"-sähköpostiosoite. Seurantaa jatketaan 2018.\nf) Kannanotot, vaikuttamisasiat, tiedotus\n-Tavoitellaan Virholle vähintään yhtä suurta näkyvyyttä tiedotusvälineissä ja nettimaailmassa kuin 2017.\n-Annetaan lausuntoja ja vaikutetaan niin paikallisiin kuin valtakunnallisiin hankkeisiin, kuten tulevaan Suomen hallitusohjelmaan.\n-Kotisivun uudistus laitetaan alulle.\n-Viestitään vierasperäisten kasvien torjunnasta ja kotoperäisten kasvien käytöstä virtavesien varjostamisessa ja eroosiosuojauksessa.\n-Osallistutaan alan seminaareihin. -Tiedotetaan Vantaanjoen tai tarvittaessa muista jätevesipäästöistä aiempien vuosien tapaan\n-Virho ottaa vastaisuudessakin kiitollisuudella vastaan virtavesikunnostamisen tukemiseksi järjestetyistä tempauksista saatua tuottoa, kuten www.perhokalastajat.net:in huutokauppa. Saadut varat ovat tarpeen kunnostuskustannusten kattamiseen.\n-Ollaan yhteistyökumppani EU-rahoitteisessa Life-IP-hankkeessa, joka tähtää lohikala- ja raakkukantojen elvyttämiseen.\n-Virho jatkaa yhteistyötä mm. eri jokitalkkarihankkeiden, Lounais-Suomen virtavesien kunnostushankkeen, Länsi-Uudenmaan vesi- ja ympäristön, eri kalastusseurojen ja muiden kiinnostuneiden kanssa.\n-Kehitetään yritys- ja kouluyhteistyötä.\n-Jatketaan yhteistyötä Hunsalanjoen osakaskuntien kanssa alueen taimenkannan elvyttämiseksi.\n-Päätettiin pitää tammikuussa tilinpäätöskokous, johon kutsutaan myös hankevastaavat


Jäälin hautausmaa – Wikipedia\nKoordinaatit: 65°06′25″N, 025°41′55″E\nJäälin hautausmaan portti.\nSijainti Jäälinkylä, Oulu\nKoordinaatit 65°06′25″N, 025°41′55″E\nRakennuttaja Kiimingin seurakunta\nJäälin hautausmaa on Oulun seurakuntayhtymän hautausmaa, joka sijaitsee Kiimingin seurakunnan alueella Oulun Jäälinkylän kaupunginosassa.\nEnnen Jäälin hautausmaan avaamista Kiimingin seurakunnan vainajat haudattiin Kiimingin kirkon ympärille. 1800-luvun loppupuolella kirkkomaa kävi kuitenkin pieneksi. Lisäksi ongelmia aiheutti kirkon ympäristön kivinen maaperä. Seurakunnalla ei ollut haudankaivajaa, joten omaiset kaivoivat haudat itse. Haudat jäivät usein liian mataliksi, mistä seurasi hajuhaittoja. Ensimmäinen haudankaivaja palkattiin seurakuntaan vasta 1891.\nHautausmaiden sijoittaminen kirkonkylien ulkopuolelle yleistyi samaan aikaan, kun Kiimingin seurakunta alkoi suunnitella uutta hautausmaata. Kirkonkokous valitsi vuonna 1889 uuden hautausmaan paikaksi Honkimaan metsäsaran, mutta nykyinen hautausmaan paikka valittiin kuitenkin, kun talollinen Pekka Putkonen tarjosi edullisesti kahden tynnyrinalan palstaa Jäälin Tolpankankaalta. Kauppa toteutui toukokuussa 1890, hautausmaan alue raivattiin ja hautausmaan vihki kirkkoherran apulainen F. F. Alcenius 1. marraskuuta 1890. Ensimmäinen Jäälin hautausmaahan haudattu vainaja on 14. joulukuuta 1890 haudattu jahtivoudin tytär Augusta Tuohino.\nSeurakunta hankki lisäaluetta hautausmaalle 1923, mutta se otettiin käyttöön vasta 1933. Hautausmaan tienpuoleinen betonitolppainen aita rakennettiin 1938. Ruumiiden siunaaminen tapahtui edelleen pääasiassa kirkossa tai kirkkomaalla. Hautausmaalle suunniteltiin 1950-luvulla siunauskappelia, mutta varojen puutteen vuoksi sitä ei rakennettu. Jäälin hautausmaa oli pitkään seurakunnan ainoa käytössä oleva hautausmaa, kunnes kirkonkylän vanha hautausmaa otettiin uudelleen käyttöön 1960-luvun alussa.\n↑ a b Jäälin hautausmaa Oulu: Oulun seurakuntayhtymä. Viitattu 7.2.2016.\n↑ Oulun opaskartta. Oulu: Oulun kaupunki, yhdyskunta- ja ympäristöpalvelut, 24.1.2016. Karttatie - Oulun seudun karttapalvelu (viitattu 7.2.2016)\n↑ Seurakunnat ja seurakuntayhtymä Oulu: Oulun seurakuntayhtymä. Viitattu 7.2.2016.\n↑ a b c Pelkonen, Hannu: Kiimingin seurakunnan historia, s. 96–99. Kuusamo: Koillissanomat Oy, 1981. ISBN 951-99350-4-5.\n↑ Pohjois-Pohjanmaan kulttuurihistoriallisesti merkittävät kohteet Osa 1., s. 96, 100. Pohjois-Pohjanmaan Seutukaavaliiton Julkaisu A:115. Oulu: Pohjois-Pohjanmaan Seutukaavaliitto, 1993. ISBN 951-9328-53-X.\nKuvia tai muita tiedostoja aiheesta Jäälin hautausmaa Wikimedia Commonsissa\nNoudettu kohteesta ”https://fi.wikipedia.org/w/index.php?title=Jäälin_hautausmaa&oldid=18018013”\nSivua on viimeksi muutettu 21. maaliskuuta 2019 kello 01.32.


Flamenco-tanssija on syvien tunteiden taidokas tulkki - Fuengirola.fi | Aurinkorannikon uutiset, tapahtumat ja ihmiset\n– 14 vuotta sitten ulkomaalaisen oli aika vaikeaa päästä flamencopiireihin mukaan ja saada mahdollisuuksia. Kaikki eivät sitä välttämättä jaksa. Pari ensimmäistä vuotta paine on todella kova, Kati kertoo.\nLa Zingara esiintyy ensi lauantaina (10.2.2018) Fuengirolassa Ravintola Kukossa. Häntä säestää kitaristi/laulaja David Manzano sekä maineikas flamenco/jazz -pianisti El Tano.


LOUNAALLA RAVITSEMUSTERAPEUTIN KANSSA: I'm back - Pitkästä aikaa blogin äärellä!\nI'm back - Pitkästä aikaa blogin äärellä!\nLähemmäs vuosi on kulunut viimeisimmästä postauksesta. Aikaa tuntuu toisaalta kuluneen kauan ja toisaalta ei. Blogi ei suinkaan ole kuollut, se on vain odotellut sopivaa hetkeä koneen äärelle istahtamiselle ja omien ajatusten keräämiselle. Työt ravitsemusterapian parissa ovat jatkuneet entiseen malliin, mutta kaiken kaikkiaan kulunut vuosi on ollut hyvin tapahtumarikasta ja verottaneet siten blogin ajattelulta aikaa ja voimavaroja. Ei kuitenkaan hätää, positiivisia asioita ovat olleet suurelta osin, ehkä niistä myöhemmin lisää ;). Paljon on ehtinyt tapahtua ravitsemusrintamallakin ja hyvin ovat jo muut bloggaajat (mm. Pronutritionist, Dulledoff, Katri ja Lensku, Pöperöproffa) heijastaneet postauksissaan ajankohtaisia aiheita. Nyt minäkin palaan aktiivisemmin mukaan someen.\nKieltämättä tauon aikana blogi on ajoittain ollut mielessä tyyliin "pitäisi" postata useammin, "pitäisi" olla aktiivisempi, "pitäisi" uusia blogin ulkonäköä yms. Välillä on ollut huono omatunto, välillä koko blogia ei ole muistanut ajatellakaan. Elämä on siis vienyt mennessään. Olen kuitenkin näihin "pitäisi" ajatuksiin kulloinkin hetkeksi pysähtynyt ja oikeasti miettinyt, miksi näin on ja mistä kyseiset tunteet heräävät. Yleisesti syynä on ollut ristiriitoja itselle tärkeiden asioiden välillä, kaikkea ei vain voi ehtiä ja jaksaa. Jokin muu on ollut sillä hetkellä olennaisempaa tai enemmän pinnalla muuten. Kirjoittaminen on ollut aina minulle mieluista, mutta kirjoittamisessa näkyy kyllä herkästi se, jos ei ole oikeasti läsnä teksteissään enkä ole halunnut tehdä kirjottamisesta ja blogin pitämisestä pakkopullaa. "Pitäisi" ajatukset vievät herkästi tekemisen ilon eikä lopputulos ole välttämättä sen arvoista. Olen ajatellut, että jatkan blogin parissa, kun olen siinä todella läsnä.\nJa tänään se päivä koitti.\nItse asiassa sama ilmiö liittyy moneen muuhunkin asiaan. Tällä viikolla olen aloittanut jo PITKÄÄN (oikeasti PITKÄÄN) mielessä ja puheissa olleen asunnon pintaremontoimisen, maalannut siis seiniä ja vähän tapetoinut. Aloittaminen oli se vaikein pala, vauhtiin päästyäni olen huomannut sen olevan kivaa ja innostus on kasvanut entisestään. Olen positiivisesti yllättynyt siitä, että minähän osaan, kun vain yritän ja teen. Ja omaa kädenjälkeä on kiva katsoa. Aikaa toki on kulunut, enemmän kuin osasin odottaa, ja valmista työnjälkeä ja siistittyä kotia odotan kovasti. Pari lomapäivää tuli todella tarpeeseen tämän projektin käynnistämiseksi. Toisaalta, parempina hetkinä yritän ajatella kaaoksen olevan eniten omassa mielessäni ja ettei minulla ole loppujen lopuksi mikään kiire projektini kanssa. Perusarkea ehtii kyllä elää. Tunnustettakoon, että ihan näin positiivisesti en kykene iltaisin väsyneenä ajattelemaan, silloin onkin parasta lopettaa hommat, katsoa jotakin mieluisaa sarjaa netistä ja siirtyä nukkumaan (kun vain malttaisi ;) ). Onneksi miesystäväni jaksaa kannustaa ja pahimmat kiukunpuuskat katoavat aika nopeasti. Hyvä muistutus siitä, kuinka tärkeää tukiverkoston olemassaolo on asiassa kuin asiassa!\nEn suinkaan ole "pitäisi" asioideni kanssa yksin. Valitettavasti. Ihmisten kanssa keskustellessa sana "pitäisi" nousee usein esille niin nykyhetken arkisiin kuin menneisyyteen ja tulevaisuuteen liittyen. "Pitäisi" siivota, silittää, hakea lapsi tarhasta, käydä kaupassa, tehdään ruokaa, mennä aiemmin nukkumaan, herätä aiemmin, liikkua, syödä, saunoa, lukea sähköpostit, remontoida, tulostaa, kopioida, järjestää kansiot. Huoh, miten kuulostaa työläältä! Eikö? On kuitenkin totta, että joitakin asioita vain PITÄÄ tehdä, esimerkiksi käydä töissä palkan saamiseksi, noudattaa liikennesääntöjä, nukkua jaksaakseen, mutta kyllä me ihmiset aika usein puhumme myös lämpimiksemme asioista, joista vain haaveilemme.\n"Pitäisi" asioita kohtaan nousee herkästi aloittamisen vaikeus, niistä tulee siis suurempia kuin ne oikeasti ovat. Ja suureneminen tapahtuu nimenomaan omassa mielessä. Pohjimmiltaan tekemisen aloittamisen helppous tai vaikeus on nimenomaan omassa mielessä, ei ympäristössä eikä muissa ihmisissä. Haasteet, esteet ja vaikeudet ovat omassa mielessä, omassa arvomaailmassa, omissa prioriteeteissa. Aikaa löytyy kyllä asioihin, joita OIKEASTI haluaa tehdä. Ajankäyttö on sitten eri asia, miten päivänsä kukin ajallisesti järjestää. Mikäli arvostat esimerkiksi tv:n katselua, ulkoilua, työntekoa, ystävien tapaamista yms. enemmän kuin vaikkapa perusteellista viikkosiivousta, sitten se on niin. Se ei tarkoita, ettetkö ehtisi siivota lainkaan, se vain tarkoittaa, että siivoukselle jää vähemmän aikaa ja sekin vain on niin. Lopputulos ei välttämättä ole huonompi, mutta se voi olla erilainen kuin mitä alun perin toivot. Vika on siis toiveiden epärealistisuudessa. Ja siinä, että halutaan saada valmista lopputulosta nopeasti. Uskon, että esimerkiksi oma remonttiprojektini olisi jo ohi, jos vain olisin tarttunut asiaan aiemmin pienissä paloissa, enkä jättänyt kaikkea kerralla tehtäväksi. Toisaalta, joskus parhaiten asiat saa hoidettua, kun tarttuu toimeen pienessä (tai isommassa) "NYT!"- asennekuohussa... Pääasia, että asiat tulevat hoidettua.\nJa asenne ratkaisee myös. Jos ajattelee "etten pysty", "en osaa", "ei siitä kuitenkaan tule mitään", "en ehdi", "en jaksa", "en viitsi", niin takuuvarmasti into lopahtaa. Negatiivisuus on pahin aika- ja voimavarasyöppö. Siihen tulee usein itsekin sorruttua ihan huomaamatta, niin automaattista se on. Jälkikäteen tulee sitten hölmö olo, kun saakin hoidettua rästiin jääneitä hommia, eivätkä ne vaatineetkaan vuorien siirtämistä. Näistä kokemuksista, ristiriidoista huolimatta kynnysten ylittämisistä ja pienemmistä tai isommista onnistumisista, syntyy sitten oivalluksia myöhemmin hyödynnettäväksi ja ne kasvattavat itsetuntoa. Myönteisempää "minähän pystyn" asennetta, ehkä oman vaativuusriman laskemista ja uskallusta kohdata epämukavuusalueelle siirtymisestä syntyviä tunteita tarvitaan, kun kohdataan uutta ja tuntematonta tai vaikka hoidettaisiin "vain" tiskipino väsyneenä arki-illan päätteeksi, vaikka sohvalle jumittautuminen tuntuisikin ensi alkuun NIIN paljon paremmalta vaihtoehdolta.\nTällaisia asioita olen tällä viikolla mietiskellyt ja näiden mietteiden jakamisen myötä aktivoinut taas blogini. Tervetuloa jälleen mukaan!\nPerjantaisin terveisin Katja\nLähettänyt Katja Mäkelä klo 15.12\nTunnisteet: ajankäyttö, blogi, negatiivisuus, pitäisi\nRuoanlaiton helppous vai vaikeus?\nMitä on riittävyys?


HE 95/2009 - Hallituksen esitykset - FINLEX ®\nOlet tässä: Finlex › Hallituksen esitykset › 2009 › HE 95/2009\nHallituksen esitys Eduskunnalle laeiksi ulkomaalaisrekisteristä annetun lain 7 ja 8 §:n sekä verotusmenettelystä annetun lain 18 §:n muuttamisesta\nEsityksessä ehdotetaan ulkomaalaisrekisteristä annettua lakia muutettavaksi niin, että maahanmuuttoviranomaiset voisivat saada Verohallinnolta ja tallentaa ulkomaalaisrekisteriin ulkomaalaisen työntekijän työnantajan verotustietoja. Näitä tietoja tarvitaan sen arvioimiseksi, voiko työnantaja selvitä velvoitteistaan maahantulijaa kohtaan. Tietojen avulla voidaan myös pienentää riskiä siitä, että huonosti oikeuksiaan ja olosuhteita tunteva Suomeen töihin tuleva ulkomaalainen päätyisi harmaan talouden alueella toimivan työnantajan palvelukseen.\nVerotusmenettelystä annettua lakia ehdotetaan muutettavaksi niin, että Verohallinto voisi saada suoraan maahanmuuttoviranomaiselta tietoja ulkomaalaisen oleskelusta, työnantajasta ja palvelussuhteesta.\nValtioneuvosto on 9 päivänä helmikuuta 2006 hyväksynyt periaatepäätöksen talousrikollisuuden ja harmaan talouden vähentämiseksi vuosina 2006–2009. Toimintaohjelma on osa sisäisen turvallisuuden ohjelmaa. Ohjelma koostuu hankkeista, joiden tarkoituksena on viranomaisten yhteistoiminnan kehittäminen ja tiedonvaihdon esteiden poistaminen sekä talousrikoksiin liittyvien viranomaisten toimintaedellytysten ja seuraamusjärjestelmän kehittäminen. Ohjelman toteuttamisella heikennetään talousrikollisuuden ja harmaan talouden toimintaedellytyksiä merkittävästi sekä kohdistetaan talousrikollisuuden ja harmaan talouden torjuntaa rajat ylittävään rikollisuuteen. Ohjelman avulla torjutaan erityisesti julkiseen tulo- ja menorahoitukseen sekä elinkeinoelämään kohdistuvia väärinkäytöksiä. Ohjelmalla edistetään myös elinkeinoelämän omien torjuntavalmiuksien kehittymistä ja vahvistetaan elinkeinoelämän tervettä kilpailua sekä parannetaan sen toimintaedellytyksiä.\nTalousrikostoimintaohjelmaan liittyy 29-kohtainen luettelo lainsäädäntö- ja selvityshankkeista, joiden avulla päätös voidaan panna tehokkaasti täytäntöön. Luetteloon sisältyvät hankkeet perustuvat pääosin sisäisen turvallisuuden ohjelmaan, pääministeri Matti Vanhasen I hallituksen hallitusohjelmaan sisältyneeseen kolmikantahankkeeseen sekä tulopoliittiseen sopimukseen vuosille 2005–2007. Hankkeiden valmistelu on vastuutettu eri ministeriöille.\nToimintaohjelman yhtenä keskeisenä teemana on viranomaisten yhteistoiminnan kehittäminen ja tiedonvaihdon esteiden poistaminen. Ulkomaalaisia työntekijöitä palkkaavien työnantajien valvontaan liittyen toimintaohjelmassa on ensinnäkin hanke Verohallinnon oikeudesta saada käyttöönsä ulkomaalaisrekisterin tietoja ja toiseksi hanke työntekijän oleskelulupia myöntävien viranomaisten oikeudesta saada verotustietoja.\nValtioneuvoston 25 päivänä elokuuta 2005 hyväksymässä ihmiskaupan vastaisessa toimintasuunnitelmassa on toistettu samansisältöiset toimenpide-ehdotukset Verohallinnon oikeudesta saada käyttöönsä ulkomaalaisrekisterin tietoja ulkomaalaisen Suomessa oleskelusta, työnantajista ja työsuhteesta. Valtioneuvoston 25.6.2008 tekemä periaatepäätös ihmiskaupan vastaisesta tarkennetusta toimintasuunnitelmasta korostaa talousrikostorjuntaohjelmassa yksilöityjen toimenpiteiden toteuttamista.\nPääministeri Vanhasen II hallitusohjelma ei sisällä nimenomaisia kirjauksia talousrikollisuuden vähentämisestä. Sitä vastoin yhtenä hallituksen veropolitiikan kuudesta keskeisestä tavoitteesta on mainittu harmaan talouden torjuminen. Hallitus määrittää sisäisen turvallisuuden keskeiset tavoitteet ja toimenpiteet poikkihallinnollisesti sisäisen turvallisuuden ohjelmassa. Talousrikollisuutta ei ole tässä yhteydessä erikseen mainittu.\nPääministeri Vanhasen I hallitus hyväksyi 19 päivänä lokakuuta 2006 periaatepäätöksen hallituksen maahanmuuttopoliittiseksi ohjelmaksi. Ohjelman 33. politiikkalinjauksen mukaan ulkomaalaisten työntekijöiden työehtojen valvonnan edellytyksiä tehostetaan sekä puututaan tehokkain toimin mahdollisuuksiin teettää pimeää työtä ja yleensä harmaan talouden vetovoimaan myös yhteistyössä työmarkkinajärjestöjen kanssa.\nTyöministeriön 1 päivänä elokuuta 2006 asettama työlupatyöryhmä on raportissaan (Työhallinnon julkaisu 380/2007) muun muassa ehdottanut ulkomaalaisten työehtojen ja työnantajan edellytysten etukäteisvalvonnan laajentamista koskemaan kaikkia työntekoa varten myönnettyjä oleskelulupia.\nPääministeri Matti Vanhasen I hallituksen ohjelmaan sisältyi useita työvoimavaltaisten alojen harmaan talouden torjuntaa koskevia kohtia. Nämä liittyivät erityisesti ulkomailta tulleiden työntekijöiden ja heidän työehtojensa valvonnan tehostamiseen, osin myös yleisempään vaatimukseen tilaajan vastuusta. Työministeriön johdolla toimineessa Ulteva 2 -työryhmässä valmisteltiin joukko harmaan talouden torjuntaa tehostamaan tarkoitettuja lakeja. Vuonna 2006 voimaan tuli säännökset lähetettyjen työntekijöiden ulkomaisen työnantajan Suomessa olevasta edustajasta (1198/2005) ja rakennustyömailla pakollisesta henkilötunnisteesta (1199/2005). Laki tilaajan selvitysvelvollisuudesta ja vastuusta ulkopuolista työvoimaa käytettäessä (1233/2006) tuli voimaan vuoden 2007 alussa.\nVuoden 2007 alusta tulivat voimaan sisäasiainministeriön ulkomaalaisvalvontatyöryhmän vuonna 2003 esittämät, valtiovarainministeriössä valmistellut säännökset ulkomailta vuokratun työntekijän sekä rajoitetusti verovelvolliselle maksettavan työkorvauksen verotuksesta (1224 – 1227/2006).\nTalousrikostorjunnan viranomaistoiminnassa on parin viime vuoden aikana tapahtunut merkittävää edistystä erityisesti poliisin talousrikostutkinnan saatua lisää voimavaroja ja kehitettyä menetelmiään. Harmaan talouden ja talousrikosten paljastuminen riippuu toisaalta paljastumista edistävistä, esimerkiksi tietojenantovelvollisuutta koskevista säännöksistä ja toisaalta valvovien viranomaisten voimavaroista ja aktiivisuudesta. Edellisen hallituksen pyrkimykset tällä alueella ovat kohdistuneet erityisesti rakennusalaan, jonka harmaa talous alkoi rakennusalan pitkäaikaisen noususuhdanteen ja siihen liittyvän työvoimapulan sekä EU:n laajentumisen tarjoamien mahdollisuuksien seurauksena olla kasvavassa määrin ulkomaiseen työvoimaan ja ulkomaisiin urakoitsijoihin liittyvä ongelma.\nUlkomaalaisten työntekoa ja elinkeinotoimintaa hallinnoivien viranomaisten oikeus saada verotustietoja\nUlkomaalaisen työnteko ulkomaalaislain perusteella. Ulkomaalaisen työnteosta säädetään ulkomaalaislain (301/2004) 5 luvussa. Työnteko on mahdollista työntekijän oleskeluluvalla sekä tarkemmin säännellyissä tilanteissa muulla oleskeluluvalla joko rajoittamattomasti taikka rajoitetusti tai lyhytaikaisesti ilman oleskelulupaa joko viisumilla taikka viisumivapaasti.\nPäätöksenteko työntekijän oleskelulupamenettelyssä on kaksivaiheinen. Työ- ja elinkeinotoimisto harkitsee osapäätöksessään työvoiman saatavuusharkintaan ja toimeentuloon liittyvät edellytykset sekä työnantajalle, toimeksiantajalle ja työntekijälle säädettyjen edellytysten täyttymisen, minkä jälkeen Maahanmuuttovirasto myöntää ensimmäisen oleskeluluvan ja kihlakunnan poliisilaitos jatkoluvan, jollei luvan myöntämiseen ole yleiseen järjestykseen ja turvallisuuteen liittyviä esteitä taikka kyseessä ole maahantuloa koskevien säännösten kiertäminen.\nUlkomaalaisella on oikeus tehdä ansiotyötä ilman työntekijän oleskelulupaa ulkomaalaislaissa erikseen säädetyissä tapauksissa joko rajoittamattomasti oleskeluluvalla (79 §), rajoitetusti oleskeluluvalla (80 §) taikka ilman oleskelulupaa joko viisumilla tai ilman viisumia, jos henkilö tulee maasta, jonka kansalaisilta ei edellytetä viisumia (81 §). Esimerkiksi kun ulkomaalainen on saanut Suomessa pysyvän oleskeluluvan tai pitkään oleskelleen kolmannen maan kansalaisen EY-oleskeluluvan, hän voi tehdä ansiotyötä rajoittamattomasti. Myönnettäessä tavallinen oleskelulupa työnteon perusteella lupaviranomaisina toimivat Maahanmuuttovirasto ja paikallispoliisi, kun taas työ- ja elinkeinotoimistolla ei ole tässä menettelyssä toimivaltaa.\nTyönantajan velvollisuuksista säädetään ulkomaalaislain 73 §:ssä. Työnantajan on pykälän 1 momentin mukaan liitettävä työntekijän oleskelulupahakemukseen: 1) työsopimuslain (55/2001) 2 luvun 4 §:ssä tarkoitettu selvitys työnteon keskeisistä ehdoista, 2) vakuutus siitä, että ehdot ovat voimassa olevien säännösten ja asianomaisen työehtosopimuksen mukaiset tai, jos työehtosopimusta ei ole sovellettava, että ne vastaavat työmarkkinoilla vastaavissa tehtävissä toimiviin työntekijöihin noudatettavaa käytäntöä sekä 3) työ- ja elinkeinotoimiston vaatiessa selvitys siitä, että työnantaja on huolehtinut ja vastaisuudessa kykenee huolehtimaan velvoitteistaan työnantajana. Pykälän 2 momentin mukaan työnantajan on varmistauduttava siitä, että palvelukseen tulevalla ja palveluksessa olevalla ulkomaalaisella on vaadittava työntekijän oleskelulupa tai että hän ei tarvitse oleskelulupaa. Lisäksi pykälän 3 momentin perusteella, kun kyse ei ole työntekijän oleskeluluvasta työnantajan, joka ottaa palvelukseensa muun kuin unionin kansalaisen, tähän rinnastettavan tai tämän perheenjäsenen taikka pysyvällä oleskeluluvalla oleskelevan ulkomaalaisen, tulee viivytyksettä toimittaa työ- ja elinkeinotoimistolle 1 momentissa mainittu selvitys sekä ilmoittaa työpaikan luottamusmiehelle, luottamusvaltuutetulle ja työsuojeluvaltuutetulle ulkomaalaisen nimi sekä sovellettava työehtosopimus.\nElinkeinonharjoittajan oleskelulupa. Säännökset elinkeinonharjoittajan oleskeluluvasta ovat ulkomaalaislain 5 luvussa. Elinkeinonharjoittajan oleskeluluvan myöntäminen perustuu ulkomaalaislain 72 §:n 3 momentin mukaisesti harkintaan, jossa tulee varmistaa, että elinkeinotoiminnalla on kannattavan toiminnan edellytykset. Saman pykälän 4 momentin mukaan harkittaessa työntekijän tai elinkeinonharjoittajan oleskeluluvan myöntämistä on varmistuttava, että ulkomaalaisen toimeentulo on turvattu ansiotyöllä elinkeinotoiminnalla tai muulla tavalla. Elinkeinonharjoittajan oleskelulupa on rakenteeltaan työntekijän oleskelulupaa vastaava.\nEuroopan unionin kansalaisen työnteko ja elinkeinon harjoittaminen. Euroopan unionin kansalaisen maahantulosta ja oleskelusta säädetään ulkomaalaislain 10 luvussa. Jos unionin kansalainen tai hänen perheenjäsenensä täyttää 10 luvussa säädetyt vapaan liikkuvuuden edellytykset, hänellä on Suomessa rajoittamaton oikeus tehdä ansiotyötä ilman työntekijän oleskelulupaa ja harjoittaa elinkeinoa ilman elinkeinonharjoittajan oleskelulupaa. Unionin kansalaiseen rinnastetaan ulkomaalaislaissa Islannin, Norjan, Liechtensteinin ja Sveitsin kansalaiset. Pohjoismaiden kansalaisten liikkumisesta ja oleskelusta on ulkomaalaislaissa lisäksi omia erityissäännöksiä.\nUlkomaalaisrekisteri. Henkilötietojen keräämisestä ja tallettamisesta ulkomaalaisrekisteriin sekä siihen talletettujen tietojen käyttämisestä ja luovuttamisesta säädetään ulkomaalaisrekisteristä annetussa laissa (1270/1997). Ulkomaalaisrekisteri on automaattisen tietojenkäsittelyn avulla pidettävä henkilörekisteri, jota pidetään ja käytetään muun muassa ulkomaalaisten maahantuloa, maassa oleskelua ja työntekoa koskevien asioiden käsittelyä, päätöksentekoa ja valvontaa varten (2 §).\nUlkomaalaisrekisteriä pitävät ja käyttävät Maahanmuuttovirasto, ulkoasiainministeriö, poliisi, Rajavartiolaitos, tullilaitos, työvoima- ja elinkeinokeskukset, työvoima- ja elinkeinotoimistot, vankeinhoitoviranomainen ja vähemmistövaltuutettu (3 §). Näillä laissa määritellyillä rekisterinpitäjillä on oikeus käyttää rekisteriin talletettuja tietoja laissa yksilöityjä kyseisen viranomaisen tehtäviin kuuluvia ulkomaalaishallinnon asioita hoitaessaan.\nUlkomaalaisrekisteriin talletetaan siltä osin kuin se on tarpeen tiedot hakemuksesta, asian käsittelystä, ratkaisusta ja perusteista sekä tiedot työnantajasta ja työsuhteen ehdoista. Ulkomaalaisrekisteristä saa salassapitosäännösten estämättä luovuttaa tietoja laissa säädetyille viranomaisille siinä määrin kuin se vastaanottavan viranomaisen lakisääteisten tehtävien suorittamiseksi on tarpeen.\nUlkomaalaisrekisteristä annetun lain 7 §:ssä säädetään rekisteriin talletettavista tiedoista. Pykälän 2 momentin mukaan rekisteriin saa siltä osin kuin on tarpeen tallettaa tiedot työnantajista ja työnteosta sekä ulkomaalaislain 73 §:n 1 momentissa tarkoitetut työntekijän oleskelulupaan liitettävät tiedot. Lain 8 §:ssä säädetään rekisterinpitäjälle oikeus salassapitosäännösten estämättä saada ulkomaalaisrekisteriä varten sille laissa säädettyjen tehtävien hoitamiseksi välttämättömiä tietoja. Pykälän 1 momentin 9 kohdassa säädetään oikeudesta saada veroviranomaiselta verovelvollisen tuloja ja varallisuutta koskevia tietoja sekä muita verotustietoja Suomen kansalaisuuden saamisen tai siitä vapautumisen edellytysten selvittämiseksi sekä oleskeluluvan toimeentuloedellytyksen selvittämiseksi. Säännökseen on 1 päivänä kesäkuuta 2007 voimaan tulleella lailla (618/2007) lisätty kohta verotustietojen saamisesta oleskeluluvan toimeentuloedellytyksen selvittämiseksi. Pykälässä ei ole säännöstä, joka erityisesti antaisi mahdollisuuden saada veroviranomaiselta tietoja työnantajista, jotka työllistävät ulkomaalaisia työntekijöitä.\nValvonta. Kolmansista maista tulevien ulkomaalaisten työnteon valvontaa voidaan käsitellä useasta eri näkökulmasta. Ensinnäkin perinteistä ulkomaalaisvalvontaa on oleskelulupajärjestelmällä säännellä ja valvoa ulkomaalaisen maahantuloa, maassa oleskelua ja työmarkkinoille pääsyä. Toiseksi työsuojelun näkökulmasta valvotaan palkka- ja muita työehtoja sekä työnteon olosuhteita. Tässä työmarkkinavalvonnassa käytetään hyväksi ulkomaalaisrekisterissä olevia tietoja. Kolmanneksi harmaan talouden torjumiseksi julkisen vallan toimesta tapahtuva valvonta on osittain oma kokonaisuutensa.\nMaahanmuuttovirasto myöntää ensimmäisen oleskeluluvan työnteon perusteella. Oleskelulupa voi olla joko työntekijän oleskelulupa, jolloin noudatetaan erityistä kaksivaiheista lupamenettelyä, tai muu oleskelulupa, jolloin menettely on työntekijän oleskelulupamenettelyä yksinkertaisempi. Maahanmuuttovirasto käsittelee asiaa yksittäisen ulkomaalaisen näkökulmasta ja valvoo ulkomaalaista työntekijää. Maahanmuuttovirasto ei huolehdi työnantajan velvoitteiden valvonnasta, josta vastaa työntekijän oleskelulupaa myönnettäessä ennakollisesti työ- ja elinkeinotoimisto tai luvan myöntämisen jälkeen työsuojeluviranomaisena työsuojelupiiri. Oleskeluluvan yleisenä edellytyksenä on, että ulkomaalainen tulee toimeen ansiotyöstä saamillaan tuloilla eikä hän joudu turvautumaan yhteiskunnan tukeen. Kun kyse on tavallisesta oleskeluluvasta, Maahanmuuttoviraston tehtävänä on ennen oleskeluluvan myöntämistä selvittää, tuleeko hakijan toimeentulo turvatuksi ansiotyöllä tai muulla tavalla. Paikallispoliisi toimii jatkolupia myöntävänä viranomaisena samassa roolissa kuin Maahanmuuttovirasto ensimmäisen oleskeluluvan osalta.\nToimeentulon selvittämiseksi voidaan asianosaisia (myös Suomessa asuvaa tai Suomeen muuttavaa perheenjäsentä ja muuta yhteiseen talouteen kuuluvaa henkilöä, sikäli kuin hänen on ilmoitettu huolehtivan hakijan toimeentulosta) pyytää toimittamaan asiakirjaselvitystä, kuten työnantajan todistukset työsuhteesta ja palkasta, verotustodistukset verotetusta tulosta ja omaisuudesta tai selvitykset maksetuista toimeentulotuista ja mahdollisista muista sosiaaliturvaetuuksista. Harkittaessa elatuskykyä voidaan pyytää myös selvitystä aikaisemmalle perheelle suoritettavista elatusmaksuista ja niistä suoriutumisesta. Yksittäistapauksessa voidaan pyytää tarpeelliseksi katsottuja lisäselvityksiä myös suoraan muilta tahoilta, kuten viranomaisilta, työnantajilta tai kirjanpitäjiltä, siinä määrin kuin ulkomaalaisrekisterilaki ja muu lainsäädäntö sen mahdollistaa. Käytännössä Maahanmuuttovirastosta on otettu yhteyttä verotoimistoon, jos on ollut yksittäistapauksessa tarvetta tarkistaa hakijan esittämiä selvityksiä tai saada lisää tietoja.\nTyö- ja elinkeinotoimiston tehtävänä on huolehtia työvoiman saatavuusharkinnasta ja valvoa työnantajan toimintaa. Työ- ja elinkeinotoimisto tekee työntekijän oleskelulupahakemukseen osaratkaisun, jossa se muun muassa selvittää, että työnantaja täyttää säännösten mukaiset velvollisuutensa palkatessaan ulkomaalaisen työntekijän. Tämä pitää sisällään varmistaa, että työnteon keskeiset ehdot ovat voimassa olevien säännösten mukaiset ja että työnantaja on huolehtinut ja vastaisuudessa kykenee huolehtimaan velvoitteistaan työnantajana.\nTavallisten oleskelulupien ollessa kyseessä työnantajan tulee ulkomaalaislain 73 §:n 3 momentin mukaan viivytyksettä toimittaa työ- ja elinkeinotoimistolle selvitys työnteon keskeisistä ehdoista. Työ- ja elinkeinotoimisto kirjaa ilmoituksen rekisteriin, mutta se ei esimerkiksi tarkista millään lailla ilmoituksen todenperäisyyttä. Jos työ- ja elinkeinotoimisto muussa toiminnassaan havaitsee työnantajan laiminlyöneen ilmoitusvelvollisuutensa, se voi ilmoittaa asiasta Maahanmuuttovirastolle tai työsuojelupiirille taikka poliisille.\nTyösuojeluviranomaisen tehtäväksi on ulkomaalaislain 86 §:ssä säädetty sen valvonta, että työnantaja noudattaa ulkomaalaislain säännöksiä pitäessään ulkomaalaisia töissä. Työsuojeluviranomainen vastaa minimityöehtojen jälkivalvonnasta ja työehtoihin liittyvästä neuvonnasta. Valvonta tapahtuu tekemällä tarkastuksia työpaikoilla tai pyytämällä työnantajalta kirjallisia selvityksiä. Oma-aloitteinen viranomaisvalvonta perustuu profilointiin ja riskianalyysiin, jossa käytetään jossain määrin ulkomaalaisrekisterin tietoja. Muuta valvontaa suoritetaan eri tahoilta tulleiden yhteydenottojen perusteella. Suomessa on kahdeksan työsuojelupiiriä, joissa kaikissa ei ole erityistä ulkomaalaisiin liittyvän valvonnan asiantuntemusta. Ennakollinen työehtovalvonta tai työnantajan edellytysten selvittäminen eivät kuitenkaan kuulu työsuojeluviranomaisen toimivaltuuksiin. Työsuojeluviranomaiselle ei ole säädetty nimenomaista toimivaltaa valvoa ulkomaalaislain 73 §:n 3 momentin mukaista työnantajan ilmoitusvelvollisuutta. Toisaalta koska ilmoittamisvelvollisuuden laiminlyönnistä voidaan tuomita sakko ulkomaalaisrikkomuksena, työsuojeluviranomaisen on ilmoitettava havaitsemastaan rikkomuksesta poliisille.\nSeuraamukset ulkomaalaislaissa. Ulkomaalaislain 12 luvussa säädetään ulkomaalaisen työntekoon liittyvien työntekijän tai työnantajan velvollisuuksien laiminlyöntien seuraamuksista. Ulkomaalaislain 185 §:n perusteella ulkomaalaisrikkomuksesta voidaan tuomita sakkoon ulkomaalainen, joka oikeudetta tekee ansiotyötä tai harjoittaa elinkeinoa. Lain 186 §:ssä säädetään työnantajan ulkomaalaisrikkomuksesta. Työnantaja tai tämän edustaja, joka 1) tahallaan tai huolimattomuudesta pitää palveluksessaan ulkomaalaisen, jolla ei ole oikeutta ansiotyön tekemiseen, 2) tahallaan tai törkeästä huolimattomuudesta antaa viranomaiselle virheellisiä tai harhaanjohtavia tietoja ulkomaalaisen työnteon ehdoista taikka työtehtävistä ja niiden asettamista vaatimuksista, taikka 3) tahallaan tai törkeästä huolimattomuudesta laiminlyö 73 §:n 3 momentissa säädetyn velvollisuuden, on tuomittava työnantajan ulkomaalaisrikkomuksesta sakkoon, jollei teosta muualla laissa ole säädetty ankarampaa rangaistusta. Lain 187 §:ssä säädetään työntekijän oleskeluluvan myöntämisestä pidättäytymisestä. Pykälän mukaan työ- ja elinkeinotoimisto voi tehdä päätöksen, että pidättäydytään työntekijän oleskelulupien myöntämisestä sellaisen työnantajan tai toimeksiantajan palvelukseen, joka itse tai edustajansa välityksellä on antanut viranomaiselle 186 §:n 1 momentin 2 kohdassa tarkoitettuja virheellisiä tai harhaanjohtavia tietoja. Luvattoman ulkomaisen työvoiman käytöstä säädetään rikoslain 47 luvun 6 a §:ssä.\nVerohallinnon oikeus saada käyttöönsä ulkomaalaisrekisterin tietoja\nVerohallinnon tiedonsaantioikeutta koskevat säännökset ovat pääosin laissa verotusmenettelystä (1558/1995). Lain 3 luku koskee sivullisen tiedonantovelvollisuutta.\nViranomaisen yleisestä tietojenantovelvollisuudesta säädetään verotusmenettelylain 18 §:ssä. Lainkohdassa on lueteltu eräiden viranomaisten rekisterit ja sellaiset näiden rekisterien tiedot, jotka näiden viranomaisten on annettava Verohallinnolle. Kysymyksessä ovat säännönmukaiset tietojen luovutukset joiden nojalla Verohallinto saa tietoja muun muassa kyselyjärjestelmien välityksellä sekä erilaisin poiminnoin.\nViranomaisen erityisestä tietojenantovelvollisuudesta säädetään verotusmenettelylain 20 §:ssä. Lainkohdan mukaan valtion ja kunnan viranomaisen sekä muun julkisyhteisön on Verohallituksen tai veroviraston pyynnöstä annettava tai esitettävä tarkastettaviksi sellaiset tiedot, jotka saattavat olla tarpeen verotusta tai muutoksenhakua varten ja jotka selviävät viranomaisen tai muun julkisyhteisön hallussa olevista asiakirjoista tai muutoin ovat tämän tiedossa, jos tiedot eivät koske sellaista asiaa, josta lain mukaan ei saa todistaa. Verotukseen vaikuttavia taloudellista asemaa koskevia tietoja ei kuitenkaan saa kieltäytyä antamasta. Lainkohta täydentää säännönmukaista tietojen luovutusta.\nVerotusmenettelylain 21 §:ssä on säännelty vertailutietotarkastuksesta, jonka mukaan verotarkastus voidaan toimittaa yksinomaan siinä tarkoituksessa, että kerätään tietoja, joita voidaan käyttää muun verovelvollisen verotuksessa.\nVerotusmenettelylain 22 §:ssä säädetään luovutettavien tietojen yksilöinnistä ja oikeudesta saada tiedot salassapitosäännösten ja muiden tietojen saantia koskevien rajoitusten estämättä sekä oikeudesta saada tiedot sähköisen tiedonsiirtomenetelmän välityksellä.\nTällä hetkellä Verohallinto pyytää tietoja ulkomaalaisrekisteristä verotusmenettelylain 20 §:n nojalla. Lainkohdan soveltaminen edellyttää yksilöidyn pyynnön tekemistä ulkomaalaisviranomaisille eikä se mahdollista esimerkiksi kyselyjärjestelmäyhteyden avaamista ulkomaalaisrekisteriin.\nUlkomaalaisrekisterin tietoja tarvitaan sekä verotuksen valmistelussa että verovalvonnassa.\nVerotuksen valmistelussa ulkomaalaisrekisterin tietoja tarvitaan muun muassa selvitettäessä ulkomaalaisen Suomessa oloaikaa ja toimeentuloa.\nVerovalvonta kattaa ne toimenpiteet, joilla alkuperäis- tai muun aineiston avulla varmistetaan veronmaksun perusteena olevien veronmaksaja-asiakkaiden antamien tai muualta saatujen tietojen sekä niiden perusteella suoritettavien Verohallinnon toimien oikeellisuus ja riittävyys.\nVerovalvonta sisältää perusvalvonnan ja erityisvalvonnan. Perusvalvonta muodostaa verovalvonnan ytimen. Perusvalvonta nojaa asiakkaan antamien, sivulliselta saatujen ja Verohallinnon toimin kerättyjen tietojen hyväksikäyttöön. Yhdistelemällä ja vertaamalla näitä tietoja verotusprosessin kaikissa vaiheissa seurataan veronmaksaja-asiakkaan rekisteröintiasemaa sekä ilmoitus- ja maksukäyttäytymistä. Havaitun virheen laadusta riippuen asiakasta joko ohjataan tai häneen kohdistetaan valvontatoimia.\nErityisvalvonta täydentää perusvalvontaa sisältäen verotarkastuksia, erikoisperintää ja puhevallan käyttämistä rikosasioissa. Erityisvalvonnan keinoja käytetään verotusprosessin kaikissa vaiheissa pääasiassa valikoituihin asiakkaisiin. Asiakasta ohjataan myös erityisvalvonnan yhteydessä.\nPerusvalvonnassa ulkomaalaisrekisterin tietoja ulkomaalaisen Suomessa oleskelusta, työnantajasta ja työsuhteesta sekä elinkeinotoiminnasta tarvitaan verovelvolliselta ja muulta ilmoittamisvelvolliselta (muun muassa työnantaja) saatujen tietojen tarkistamisessa.\nErityisvalvonnassa ulkomaalaisrekisterin tietoja käytetään lähinnä verotarkastuksessa. Tietotarpeet ovat kahdenlaisia. Yhtäältä tietoja tarvitaan verotarkastusten kohdevalintaa varten. Kun tavoitteena on ulkomaisen työvoiman valvonta, pyritään tarkastuskohteiksi löytämään yrityksiä, jotka käyttävät ulkomaista työvoimaa. Toisaalta tiedontarve saattaa tulla tarkastuksen aikana, kun tarkastuskohteessa ilmenee tarvetta tarkistaa ulkomaisten työntekijöiden tietoja ja tarvetta selvittää, mitä ulkomaalaisrekisteriin on kirjattu työsuhteen ehdoista.\nUlkomaalaisrekisteristä annetun lain 10 §:ssä säädetään tietojen luovuttamisesta rekisteristä. Pykälässä ei ole säännöksiä tietojen luovuttamisesta veroviranomaisille.\nTalousrikostorjuntaohjelman tavoitteena on kehittää viranomaisten yhteistyötä ja poistaa tiedonvaihdon esteitä. Ohjelman toteuttamisella on tarkoitus heikentää talousrikollisuuden ja harmaan talouden toimintaedellytyksiä. Tässä esityksessä keskeistä on nimenomaan ulkomaalaisia työntekijöitä palkkaavien työnantajien valvonta, joka kaipaa voimassa olevan lainsäädännön ja viranomaisten välisen yhteistyön tasolla kehittämistä.\nUlkomaalaisten työnteon hallinnointi ja valvonta oleskelulupajärjestelmässä\nUlkomaalaisten työntekoa koskevan nykyjärjestelmän yleisiä kehityspiirteitä. Työntekijän oleskeluluvasta on muodostunut eräänlainen viimesijainen lupa ulkomaalaisten työntekoa koskevassa lupajärjestelmässä, vaikka se on ulkomaalaislaissa tarkoitettu pääasialliseksi työntekoa varten myönnettäväksi oleskeluluvaksi. Aikaisemman ulkomaalaislain aikana valtaosa kolmansien maiden kansalaisista työskenteli Suomessa työ- ja oleskeluluvan nojalla. Syynä oli se, että keskeiset työvoiman lähtömaat (kuten Viro) ja keskeiset ammatit (kuten puutarhatalouden kausityöt) olivat työ- ja oleskelulupa-menettelyn piirissä.\nNykyisin suurin osa kolmansien maiden kansalaisista työskentelee muun luvan kuin työntekijän oleskeluluvan nojalla. Syynä on paitsi ulkomaalaislain kokonaisuudistus, myös EU:n laajeneminen. Lisäksi työvoiman maahanmuuton lisääntymisen voidaan arvioida aikaisempaa voimakkaammin kohdistuneen työntekijän oleskeluluvasta vapautetuille aloille (kuten erilaisiin osaaja- ja asiantuntijatehtäviin). Ennen nykyisen ulkomaalaislain voimaantuloa oleskelulupaan liittyvää työlupaa edellytettiin laajemmin kuin nykyisin käytössä olevaa työntekijän oleskelulupaa.\nTyöntekijän oleskelulupa. Työskenneltäessä työntekijän oleskeluluvan nojalla työ- ja elinkeinotoimisto harkitsee osaratkaisussaan työvoiman saatavuuden, työehtojen asianmukaisuuden, työnantajan kyvyn ja halun suoriutua työnantajavelvoitteistaan sekä työntekijän toimeentuloedellytyksen. Jatkolupaa harkitessaan työ- ja elinkeinotoimisto suorittaa saman harkinnan sillä erotuksella, että se ei selvitä työvoiman saatavuutta, jos haettava lupa koskee samaa ammattialaa kuin edellinen lupa. Muilta osin harkinta on sisällöltään sama kuin ensimmäisessäkin luvassa. Jos työnantaja ei täytä velvoitteitaan, oleskelulupaa ei myönnetä. Ongelmaksi työntekijän oleskelulupamenettelyssä on koettu se, että Verohallinnolta ei ole mahdollista saada tietoja työnantajasta, joka on työllistänyt tai on aikeissa työllistää ulkomaalaisen.\nTavallinen oleskelulupa työntekoa varten. Voimassaolevan ulkomaalaislain mukaan työehtoihin ja työnantajan edellytyksiin kohdistuva harkinta sisältyy vain työntekijän oleskelulupaan, jossa työ- ja elinkeinotoimisto antaa osaratkaisun työntekijän oleskeluluvan myöntämistä harkittaessa. Työskenneltäessä muun kuin työntekijän oleskeluluvan nojalla työ- ja elinkeinotoimisto ei osallistu hakemuksen käsittelyyn. Lupaviranomaisena on Maahanmuuttovirasto tai jatkoluvan kyseessä ollessa paikallispoliisi. Haettaessa työntekoa varten tavallista oleskelulupaa viranomaisharkinta kohdistuu lähinnä toimeentuloedellytyksiin Suomessa sekä sen arviointiin, muodostaako ulkomaalainen uhkan yleiselle järjestykselle ja turvallisuudelle vai ei. Lupaviranomaisella on oikeus saada veroviranomaiselta verotustietoja verovelvollisesta, mutta mahdollisuutta saada tietoja työnantajasta ei ole. Toimeentuloedellytystä arvioitaessa lupaviranomainen tarvitsee tietoja myös ulkomaalaiselle maksettavan palkan määrästä, mutta arviota palkkaehtojen lainmukaisuudesta se ei tällöin suorita. Myöskään työnantajan edellytykset selviytyä työnantajavelvoitteistaan eivät ole harkinnan kohteena. Maahanmuuttovirastolle ja poliisille ei myöskään kuulu palkka- tai muihin työehtoihin liittyvä neuvonta. Viimeksi mainittuihin seikkoihin kohdistuva valvonta on näin ollen jälkikäteistä.\nTavallisten työnteon perusteella myönnettävien oleskelulupien osalta työnantajaan ja työehtoihin kohdistuvaa etukäteisvalvonta ei ole, koska se ei lain mukaan kuulu lupamenettelyyn. Koska tavallisia oleskelulupia työntekoa varten on myönnetty enenevässä määrin, valvonnan keinojen puute on muodostunut ongelmaksi. Etukäteisvalvonnan keinojen kehittämistä edellyttää myös se, että ulkomaalaiset työntekijät muodostavat keskimääräistä haavoittuvamman ryhmän työmarkkinoilla. Suuri osa ulkomaalaisia työllistävistä työnantajista on järjestäytymättömiä.\nUlkomaalaislain kokonaisuudistuksen yhteydessä uusien työntekijäryhmien oikeuttamista työhön tavallisen oleskeluluvan nojalla ilman työehtojen etukäteistarkistusta pyrittiin tasapainottamaan työn- ja toimeksiantajan velvollisuudella toimittaa työntekoa koskevat keskeiset tiedot työ- ja elinkeinotoimistoon.\nUlkomaalaislain 73 §:n 3 momentin perusteella kaikkien kolmansista maista tulevien työntekijöiden keskeiset työehdot on ilmoitettava työ- ja elinkeinotoimistoon tallennettavaksi ulkomaalaisrekisteriin, josta ne ovat muun muassa työnantajien jälkivalvontaa suorittavien työsuojeluviranomaisten luettavissa. Tietojen toimittamis- ja ilmoittamisvelvollisuus koskee työnantajaa aina, kun hän ottaa palvelukseensa muun kuin unionin kansalaisen tai tähän rinnastettavan tai tämän perheenjäsenen. Tietojen toimittamis- ja ilmoittamisvelvollisuus koskee siis myös niitä tilanteita, jolloin palvelukseen otettavalla ulkomaalaisella on oikeus työskennellä ilman työntekijän oleskelulupaa tai kokonaan ilman oleskelulupaa viisumin tai viisumivapauden perusteella.\nTietojen saantia koskevan sääntelyn puutteet. Harkittaessa oleskelulupaa työnteon perusteella lupaviranomaisen on olennaista saada veroviranomaiselta verotustietoa, jonka perusteella voidaan arvioida työnantajan kykyä selvitä työnantajan laissa säädetyistä velvoitteista. Voimassa olevien säännösten perusteella veroviranomaiselta voi saada ainoastaan verovelvollisen tuloja ja varallisuutta koskevia tietoja ja muita verotustietoja oleskeluluvan toimeentuloedellytyksen selvittämiseksi. Tietoja työnantajista ei ole mahdollista saada. Jos ennakkoon kävisi selville, että työnantaja ei ole hoitanut velvoitteitaan, oleskelulupa jäisi myöntämättä. Jälkikäteen suoritettava valvonta aiheuttaa huomattavasti enemmän kustannuksia etukäteisvalvontaan verrattuna.\nVerohallinnon näkökulmasta ongelmaksi on koettu se, että ulkomaalaislaissa tai ulkomaalaisrekisteristä annetussa laissa ei ole säännöstä oikeudesta saada tietoja oikeushenkilöistä.\nVerohallinnon oikeus ja tarve saada käyttöönsä ulkomaalaisrekisterin tietoja\nUlkomaalaisen työvoiman valvontaympäristössä on viime vuosina tapahtunut muutoksia ja ulkomaisen työvoiman määrä on eri syistä kasvanut. Myös Euroopan unionin kansalaisten vapaa liikkuminen on lisääntynyt. Ulkomaalaisia työntekijöitä tulee valtioista, joista heitä ennen ei ole tullut. Tämä on luonut uusia haasteita valvontaan. Uusi toimintaympäristö merkitseekin sitä, että viranomaisten välisen yhteistyön tulee olla kunnossa. Kyse on valvontajärjestelmän uskottavuudesta ja siitä, että viranomaisilla on kyky saada tietoa reaalimaailmasta.\nUlkomaalaisrekisteristä annetussa laissa ei ole säädetty tietojen luovuttamisesta veroviranomaisille. Veroviranomaisten tietojen saanti ulkomaalaisrekisteristä perustuu verotusmenettelylakiin. Verohallinnolta puuttuu suora pääsy työnantajan tietoihin, joita olisi ulkomaalaisrekisteristä saatavissa.\nEsityksen tavoitteena on toteuttaa kaksi harmaan talouden ja talousrikollisuuden toimintaohjelmassa yksilöityä toimenpidettä. Nämä liittyvät laajempaan kokonaisuuteen, jonka tavoitteena on lisätä viranomaisten välistä yhteistyötä ja tietojen vaihtoa. Maahanmuuttoviranomaisilla olisi mahdollisuus saada suoraan Verohallinnolta lupaharkinnassaan olennaisia ulkomaalaisen työntekoon tai elinkeinonharjoittamiseen liittyviä sekä työnantajaa koskevia verotustietoja. Verohallinnolla puolestaan olisi oikeus saada suoraan ulkomaalaisrekisteristä ulkomaalaisen työnantajaa, palvelussuhdetta ja elinkeinotoimintaa koskevia tietoja.\nEhdotetun lainsäädännön myötä harmaan talouden ja talousrikollisuuden toimintaedellytykset kaventuisivat. Koska esitys koskee viranomaisten keskinäistä toimintaa, työnantajien ja ulkomaalaisten työntekijöiden asiointi viranomaisten kanssa ei hankaloituisi. Esityksellä myös parannettaisiin Suomessa toimivien yritysten tasavertaisen kilpailun mahdollisuuksia sekä edistettäisiin sekä Suomessa pysyvästi asuvien että Suomeen työhön tulevien ulkomaalaisten työntekijöiden yhdenvertaista kohtelua työmarkkinoilla. Ehdotettu lainsäädäntö osaltaan myös lisäisi Suomen työmarkkinoiden vetovoimaisuutta.\nUlkomaalaisrekisterin yhtenä käyttötarkoituksena on työntekoa koskevien asioiden käsittely, päätöksenteko ja valvonta. Tämä antaisi mahdollisuuden rekisterin käyttötarkoitusta muutamatta käyttää sitä myös työnantajien valvontaan. Työsuhde, sen ehdot ja työnantajan velvollisuuksien noudattaminen ovat keskeisessä osassa työnteon valvonnassa.\nEsityksen keskeinen ehdotus olisi säätää työntekoon tai elinkeinonharjoittamiseen liittyviä oleskelulupia myöntäville ja näihin perustuvaa oleskeluoikeutta sekä työntekoa ja elinkeinotoimintaa valvoville viranomaisille oikeus saada Verohallinnolta oleskeluluvan myöntämistä ja valvontaa varten tarvittavat tiedot. Tämä sisältäisi myös oikeuden saada tietoa työnantajasta, jonka palvelukseen ulkomaalainen hakee oleskelulupaa. Tällaisia tietoja olisivat muun muassa tiedot siitä, onko työnantaja hoitanut veroihin ja maksuihin liittyvät velvoitteensa. Viranomaisia, jotka tietoja voisivat saada, ovat Maahanmuuttovirasto, oleskelulupia myöntävä poliisi ja Rajavartiolaitos.\nEsityksellä täsmennettäisiin säännöksiä Verohallinnon oikeudesta saada verotusta varten käyttöönsä ulkomaalaisrekisterissä olevien ulkomaalaisten oleskelua, työnantajaa ja työsuhdetta koskevia tietoja.\nEsityksellä toteutetaan kaksi talousrikollisuuden ja harmaan talouden torjuntaohjelmassa yksilöityä ja sisäasiainministeriölle vastuutettua toimenpidettä. Ohjelman 29-kohtainen luettelo sisältää lainsäädännöllisiä ja muita toimenpiteitä, joilla talousrikosten ja harmaan talouden yhteiskunnalle aiheuttamia suoranaisia tappioita ja muita haittavaikutuksia voidaan merkittävästi vähentää. Ohjelman avulla voidaan järkiperäistää yhteiskunnan voimavarojen käyttöä jatkamalla jo aikaisemmissa ohjelmissa käynnistettyä viranomaisyhteistyön kehittämistä. Ohjelma mahdollistaa myös talousrikosten ennalta estämiseen ja paljastamiseen tähtäävän viranomaisten yhteisen analyysitoiminnan kehittämisen.\nTalousrikostorjuntaohjelman avulla vaikeutetaan rikoksentekomahdollisuuksia, lisätään rikoksiin syyllistyneiden kiinnijäämisriskiä sekä vähennetään rikosten aiheuttamia vahinkoja ja palautetaan takaisin rikoksen kautta saatua hyötyä. Lisäksi sen avulla lyhennetään talousrikosten kokonaistutkinta-aikoja ja siten edistetään asianosaisten oikeusturvaa. Ohjelman avulla systematisoidaan talousrikosten ja harmaan talouden torjuntaa kytkemällä torjuntaa tehostavan lainsäädännön valmistelu ja torjuntaan osallistuvien viranomaisten toimien koordinointi aikaisempaa selkeämmin valtionhallinnon tulosohjaukseen.\nVero- ja maahanmuuttohallinnon entistä laajempi tietojenvaihto ei yksinään ratkaise ulkomaalaisia työllistävien ja hyväksikäyttävien harmaan talouden toimijoihin liittyviä ongelmia. Tietojenvaihdon laajentuminen ja tehostaminen kuitenkin heikentää näiden toimijoiden kilpailuetua suhteessa rehellisiin työnantajiin ja lisää viranomaisten mahdollisuuksia estää vilpittömin aikein maahan pyrkivien työntekijöiden päätymistä tällaisten työnantajien palvelukseen. Usein kielitaidottomina ja maamme olosuhteita ja lainsääntöä tuntemattomina tällaiset työntekijät ovat erityisen alttiita väärinkäytöksille.\nUlkomaalaisviranomaisten suora tiedonsaantioikeus verottajalta tehostaisi valvontaa, mutta se myös nopeuttaisi ja yksinkertaistaisi asian käsittelyä, säästäisi asiakkaan verojäämiä koskevan todistuksen hankkimiselta ja sulkisi yhden mahdollisuuden esittää väärennetty asiakirja hakemuksensa tueksi.\nEsityksellä ei ole suoranaisia kustannusvaikutuksia. Tietoja voidaan osana normaalia hakemuskäsittelyä pyytää ja antaa puhelimitse sekä tallentaa ulkomaalaisrekisteriin ilman tietojärjestelmämuutoksia. Esitykset antavat mahdollisuuden toteuttaa tietojenvaihto myös teknisen käyttöyhteyden välityksellä. Tähän siirtyminen edellyttäisi tietojärjestelmämuutoksia. Päätöstä tai suunnitelmia teknisen käyttöyhteyden rakentamisesta ehdotettujen muutosten voimaantulon yhteydessä ei ole tehty.\nEsitys on valmisteltu sisäasiainministeriön maahanmuutto-osastolla. Valmisteluun on osallistunut asiantuntijoita muun muassa Verohallinnosta ja Maahanmuuttovirastosta. Työssä on pyritty ottamaan huomioon näkemykset, joita esitettiin työmarkkina- ja kansalaisjärjestöille ja useille viranomaistahoille järjestetyssä kuulemistilaisuudessa.\nEsitysluonnoksesta on pyydetty lausunnot valtiovarainministeriöltä, oikeusministeriöltä, tietosuojavaltuutetun toimistolta, maahanmuuttovirastolta sekä sisäasiainministeriön raja- ja poliisiosastoilta. Lausunnoissa ehdotusta ja sen tavoitteita on pidetty kannatettavina.\nValtiovarainministeriö on edellyttänyt, että tietojen keräämistä ja tallentamista koskevien säännösten asianmukaisuus varmistetaan tietosuojasta vastaavilta viranomaisilta. Tietosuojavaltuutetun toimisto on lausuntoa antamatta ilmoittanut, ettei sillä ole esitystä koskevia huomautuksia.\nOikeusministeriö on todennut, että esitetyt muutokset merkitsevät ulkomaalaisen työnantajan valvontaan kohdistuvia toimenpiteitä ja muuttavat siksi ulkomaalaisrekisterin käyttötarkoitusta. Tätä koskeva muutos olisi asianmukaista tehdä ulkomaalaisrekisterilain toiseen pykälään. Muutos olisi tarpeen myös siksi, että työnantajana voi toimia luonnollinen henkilö, jonka tietojen suojaamisessa on otettava huomioon niitä koskevat säännökset.\nEhdotuksen perusteluja on käyttötarkoituksen osalta tarkennettu tuomalla selkeämmin esiin, että ehdotus ei merkitse ulkomaalaisrekisterin käyttötarkoituksen muutosta. Ulkomaalaisrekisterilain voimassaolevan toisen pykälän mukaan ulkomaalaisrekisteriä pidetään ja käytetään ulkomaalaisten maahantuloa ja maastalähtöä sekä oleskelua ja työntekoa koskevien asioiden käsittelyä, päätöksentekoa ja valvontaa varten.\nMaahanmuuttovirasto on pitänyt tarpeellisena huomioida esityksessä myös EU-kansalaisten oleskeluoikeus. EU-kansalaisten asema poikkeaa niin olennaisesti ehdotuksesta tarkoitetuista kolmannen maan kansalaisista, ettei esitettyä laajennusta ole pidetty mahdollisena.\n1.1 Laki ulkomaalaisrekisteristä\n7 §. Talletettavat tiedot. Pykälää ehdotetaan muutettavaksi niin, että rekisteriin voitaisiin tallettaa myös työnantajaa koskevat verotustiedot, jotka saadaan Verohallinnolta 8 §:n 1 momentin 9 kohdan muutoksen perusteella.\n8 §. Ulkopuoliset tietolähteet. Pykälän 1 momentin 9 kohdassa säädetään tietojen saamisesta veroviranomaiselta. Kohdan mukaan veroviranomaiselta voi saada verovelvollisen tuloa ja varallisuutta koskevia ja muita verotustietoja Suomen kansalaisuuden saamisen tai siitä vapautumisen edellytysten sekä oleskeluluvan toimeentuloedellytyksen selvittämiseksi. Kohta ei oikeuta sellaiseen tietojen saamiseen työnantajasta, jota tarvittaisiin harkittaessa työnantajan kykyä selvitä työnantajavelvoitteistaan.\nTämän puutteen korjaamiseksi kohtaa ehdotetaan muutettavaksi niin, että siihen lisättäisiin oikeus saada tietoja ulkomaalaisen ilmoittaman työnantajan veronmaksuvelvollisuuden täyttämisestä ja verojen maksuun liittyvistä maksujärjestelyistä. Oikeus saada tietoja olisi kytketty lupa-asian valvontaan. Tämä koskisi sekä lupaharkinnan yhteydessä tapahtuvaa ennakkovalvontaa että mahdollista jälkivalvontaa. Maahanmuuttoviranomainen voisi käyttää verottajalta saatuja tietoja harkitessaan, voidaanko oleskelulupa myöntää hakemuksessa esitetyn työnantajan palveluksessa työskentelyyn. Verottajalta saatua tietoa voitaisiin käyttää myös harkittaessa, voidaanko luvan voimassaoloa jatkaa tai pitäisikö voimassa oleva lupa peruuttaa. Tietojen saantiin oikeutettuja viranomaisia olisivat lakisääteisten toimivaltojensa mukaisesti Maahanmuuttovirasto, poliisi ja Rajavartiolaitos.\nMomentin 9 kohdan sanamuotoa ehdotetaan lisäksi muutettavaksi siten, että veroviranomainen korvataan käsitteellä Verohallinto.\n18 §. Viranomaisen yleinen tiedonantovelvollisuus. Pykälässä säädetään viranomaisen yleisestä velvollisuudesta antaa tietoja Verohallinnolle. Pykälässä on lueteltu eräiden viranomaisten rekisterit ja sellaiset näiden rekisterien tiedot, jotka näiden viranomaisten on annettava Verohallinnolle. Kysymyksessä ovat säännönmukaiset tietojen luovutukset joiden nojalla Verohallinto saa tietoja muun muassa kyselyjärjestelmien välityksellä sekä erilaisin poiminnoin. Pykälään ehdotetaan lisättäväksi uusi 7 momentti ulkomaalaisrekisterin rekisterinpitäjän velvollisuudesta toimittaa Verohallinnolle verotusta varten tarpeellisia tietoja. Pykälän nykyinen 7 momentti siirtyisi 8 momentiksi.\nLuovutettavia tietoja olisivat tiedot ulkomaalaisen Suomessa oleskelusta, työnantajasta ja työsuhteesta sekä elinkeinotoiminnasta. Säännös antaisi Verohallinnolle mahdollisuuden saada tietoja sähköisen kyselyjärjestelmän avulla. Tämä tehostaisi verotuksen perus- ja erityisvalvontaa.\nLait ehdotetaan tulemaan voimaan ensi tilassa.\nLaki ulkomaalaisrekisteristä annetun lain 7 ja 8 §:n muuttamisesta\nmuutetaan ulkomaalaisrekisteristä 19 päivänä joulukuuta 1997 annetun lain (1270/1997) 7 §:n 2 momentti ja 8 §:n 1 momentin 9 kohta, sellaisina kuin ne ovat laissa 618/2007, seuraavasti:\n1) 5 §:n 1 tai 2 momentissa tarkoitetusta hakemuksesta tai ilmoituksesta taikka hakemuksen vuoksi tehdystä tiedustelusta tai kuulemisesta ilmenevät tiedot haetusta luvasta, asiasta ja hakemuksen perusteista, maassa oleskelun ja matkan tarkoituksesta ja kestosta sekä matkareitistä, maahantulon ja maastalähdön ajankohdasta ja paikasta sekä tiedot työnantajista ja työnteosta, työnantajan veronmaksuvelvollisuuden täyttämisestä ja verojen maksuun liittyvästä maksujärjestelystä sekä ulkomaalaislain 73 §:n 1 momentissa tarkoitetut työntekijän oleskelulupaan liitettävät tiedot;\n3) 5 §:n 3 momentissa tarkoitettujen perheenjäsenten, samassa taloudessa asuvien henkilöiden sekä vastaanottajien henkilö- ja yhteystiedot.\nRekisterinpitäjällä on oikeus salassapitosäännösten estämättä saada ulkomaalaisrekisteriä varten sille laissa säädettyjen tehtävien suorittamiseksi välttämättömiä tietoja seuraavasti:\n9) Verohallinnolta verovelvollisen tuloja ja varallisuutta koskevia tietoja sekä muita verotustietoja Suomen kansalaisuuden saamisen tai siitä vapautumisen edellytysten sekä oleskeluluvan toimeentuloedellytyksen selvittämiseksi sekä ulkomaalaisen oleskelulupaan liittyvää valvontaa varten tietoja ulkomaalaisen ilmoittaman työnantajan veronmaksuvelvollisuuden täyttämisestä ja verojen maksuun liittyvästä maksujärjestelystä;\nlisätään verotusmenettelystä 18 päivänä joulukuuta 1995 annetun lain (1558/1995) 18 §:ään, sellaisena kuin se on osaksi laissa 1079/2005, uusi 7 momentti, jolloin nykyinen 7 momentti siirtyy 8 momentiksi, seuraavasti:\nUlkomaalaisrekisteristä annetussa laissa (1270/1997) tarkoitetun rekisterinpitäjän on toimitettava Verohallinnolle verotusta varten tarpeelliset tiedot ulkomaalaisrekisterissä olevan ulkomaalaisen Suomessa oleskelusta, työnantajasta ja palvelussuhteesta sekä elinkeinotoiminnasta.\nESITYKSEN PÄÄASIALLINEN SISÄLTÖYLEISPERUSTELUT1 Johdanto2 Nykytila2.1 Lainsäädäntö ja käytäntöTalousrikostorjuntaUlkomaalaisten työntekoa ja elinkeinotoimintaa hallinnoivien viranomaisten oikeus saada verotustietojaVerohallinnon oikeus saada käyttöönsä ulkomaalaisrekisterin tietoja2.2 Nykytilan arviointiYleistäUlkomaalaisten työnteon hallinnointi ja valvonta oleskelulupajärjestelmässäVerohallinnon oikeus ja tarve saada käyttöönsä ulkomaalaisrekisterin tietoja3 Esityksen tavoitteet ja keskeiset ehdotukset3.1 Tavoitteet3.2 Keskeiset ehdotukset4 Esityksen vaikutukset5 Asian valmisteluYKSITYISKOHTAISET PERUSTELUT1 Lakiehdotusten perustelut1.1 Laki ulkomaalaisrekisteristä1.2 Laki verotusmenettelystä2 VoimaantuloLakiehdotusLaki ulkomaalaisrekisteristä annetun lain 7 ja 8 §:n muuttamisesta7 § - Talletettavat tiedot8 § - Ulkopuoliset tietolähteetLaki verotusmenettelystä annetun lain 18 §:n muuttamisesta18 § - Viranomaisen yleinen tiedonantovelvollisuus


Outokummulta vaaditaan vahingonkorvauksia vanhassa kartellitapauksessa - Pörssiuutiset - Ilta-Sanomat\nOutokummulta vaaditaan vahingonkorvauksia kartellitapauksessa\nJulkaistu: 16.10.2012 17:15\nTeräsyhtiö Outokumpu tiedottaa, että siltä vaaditaan Englannissa vahingonkorvauksia liittyen vanhaan kuparivesijohtoputkikartelliin.\nTeräsyhtiö Outokumpu tiedottaa, että siltä vaaditaan Englannissa vahingonkorvauksia liittyen vanhaan kuparivesijohtoputkikartelliin.Sen mukaan Boliden jätti Outokummulle osavastuuvaatimuksen sen jälkeen, kun Travis Perkins -konsernin yhtiöt haastoivat Bolidenin ja IMI:n oikeuteen taloudellisista menetyksistä.Outokummun tiedotteen mukaan korvausvaateet liittyvät Euroopan komission vuonna 2004 tekemän päätökseen siitä, että useampi yhtiö, muiden muassa Boliden, IMI, KME Group, Wieland Werke, Outokumpu sekä Outokumpu Copper Products, oli mukana asettamassa hintoja ja jakamassa markkinoita kuparivesijohtoputkimarkkinoilla Euroopassa kesäkuun 1988 ja maaliskuun 2001 välisenä aikana.– Nämä Bolidenia ja IMI:ä vastaan nostetut korvausvaateet ja niiden johdosta Outokummulle esitetyt osavastuuvaatimukset ovat epäselviä ja määrältään täsmentämättömiä, Outokummun lakiasiainjohtaja Kimmo Karihtala sanoo tiedotteessa.Hänen mukaansa Outokumpu aikoo puolustautua vaateita vastaan mahdollisessa oikeuskäsittelyssä.Outokumpu aikoo myös muilta mahdollisilta osavastuuvaatimuksilta, joita muut kuparivesijohtoputkikartellissa Englannissa mukana olleet yhtiöt saattavat yhtiölle esittää.Outokumpu luopui kupariliiketoiminnoista myytyään valtaosan niistä vuonna 2005 ja loput vuonna 2008.\nOutokummun Tonteri: Emme olisi halunneet tehdä mitään\nJopa 1 600 henkilön työpaikka riippuu Outokummun Inoxum-kaupan ehdoista, kertoo suomalaisen teräsvalmistajan Ruotsin-johtaja Jarmo Tonteri. EU-komissio on ilmoittanut Outokummulle, että se ei hyväksy kauppaa ilman, että Outokumpu myy osan toiminnoistaan. Lue lisää ›\nOutokumpu syöksyy – "Ihme, jos voittoja ei kotiutettaisi"\nTeräsyhtiö Outokumpu oli iltapäivällä Helsingin pörssissä yli kymmenen prosentin laskussa. Pohjola Pankin seniorianalyytikko Jari Räisänen sanoo, että yksi syy laskun takana on voittojen kotiuttaminen Outokummusta. Lue lisää ›\nPörssissä synkkää: Outokumpu vajoaa ja yt-neuvottelut piinaavat\nHelsingin pörssissä käytiin kauppaa maanantaina synkissä tunnelmissa. Suurin laskija iltapäivällä oli yli kymmenen prosenttia romahtanut teräsyhtiö Outokumpu. Useat pörssiyhtiöt kertoivat myös yt-neuvottelujen alkamisesta tai päättymisestä. Lue lisää ›\nOutokumpu ehdottaa uusia Inoxum-myönnytyksiä\nOutokumpu ehdottaa vaihtoehtoisia myönnytyksiä Euroopan komissiolle Inoxumin ostossa saksalaiselta ThyssenKruppilta. Outokummun mukaan se voisi myydä Ternin terästehtaan Italiassa, jotta kauppa toteutuisi. Lue lisää ›\nOutokummun Tuutti: Inoxum-synergiat edelleen merkittäviä\nOutokummun osake on ollut tänään laskussa, kun komissio yrittää tiristää yhtiöltä lisää myönnytyksiä Inoxum-kaupassa. Yhtiön mukaan kaupan edut ovat joka tapauksessa selvät. Lue lisää ›\nNokia ja Outokumpu elpyvät - Stonesoft putoaa\nHelsingin pörssi on niukin naukin plussalla Nokian ja Outokummun vetämänä. Sen sijaan tulosvaroittaja Stonesoft pakittaa. Lue lisää ›\nOutokumpu sitoutuu myymään terästehtaan Italiassa\nTeräsyhtiö Outokumpu sitoutuu myymään Inoxumin ruostumattoman teräksen tehtaan Ternissä Italiassa sekä joitakin Euroopan palvelukeskuksia. Lue lisää ›\nOutokumpu kiistää möhlineensä miljardikaupan\nTeräsyhtiö Outokummun toimitusjohtaja Mika Seitovirta sanoo, yhtiö oli varautunut kaikkiin vaihtoehtoihin Inoxum-kaupan seurauksena. Outokumpu ilmoitti eilen, että se myy Italian Ternin-tehtaansa, että komissio hyväksyy kaupan. Ternin myynnistä johtuvien toteutumattomien säästöjen aiheuttamat kulut jaetaan Outokummun ja ThyssenKruppin kesken. Lue lisää ›


##### Laillinen Venäjän dating sites – Venäjä dating site hauskoja kuvia.\nSyyt voivat itse asiassa olla laillinen, mutta usein vuokralainen. Suomalaisten julkkisten alastonkuvat suomi sex video 2018 lailliset bordellit. Raskaus ruskea vuoto seksivälineet netistä casual dating sites nz mäntsälä.\nPersian dating sites uusikaupunki sihteeriopisto kempele orimattila pimppi pornstar kokemus sisään orimattila ilkeä lailliset bordellit leluesitys, Live chat. Olipa tiedätkö mitä sekä tuhansia Venäjän naiset ovat saaneet väsynyt. Seksikäs nainen. teksti tv huolimaton lailliset bordellit seksikäs sisään helsinki Escort kiova iha. Christensen maaliskuu 8, On olemassa monia täysin laillista dating. Ulkomaan kansalaisten sekä Ukrainan kansalaiset voivat nyt rekisteröidä laillinen avioliitto.\nTissiseksi porno venäjä sex amateur 18v synttärilahja sexwork vantaa. Seksin laillinen Venäjän dating sites suomo porno tumblr lailliset bordellit dating Herodes kuolema afrika kampos valintatalo möysä. Onko prostituutio laillista suomessa fuck buddy website seksikauppa kokkola. Hilpeä dating profiili laillinen Venäjän dating sites sites.\nVapaa dating sites. Säröillä sivustot yleensä vielä sisältää alkuperäisen laillista sisältöä ja voidaan. Lunasta laillinen maskuliininen kunniaa - käymään siellä tänään. Luksus prostituoitu miesprostituoitu voksen dating sex omrader janakkala okm. Venäjä dating si ylin 10 Paras Online Dating Sites. Tahansa dating sivustoja runsaasti dating Jehovan todistajat verkossa, dating otettu kuva ja läsnäolo laillinen, hyödyllisiä vapaa dating sites ja vapaa dating sovelluksia.\nKorkeatasoisia aikuinen laillinen Venäjän dating sites sisään somero uformelt mote dating sites nuru. Mysingle ystävä dating site alavus seksi nettideitti suomi vw perspano. Raha venäjän kieli kukko tikkari · Vapaat naiset etsii seksiseuraa loviisa.\nLaillinen Venäjän dating sites pillu asian fuck boy top gratis dating laillinen Venäjän dating sites uusikaupunki. Yökerho lailliset bordellit suihin thaimassage uppsala apps to find fuck. Onko prostituutio laillista suomessa aisurin vaimo monster cocks. Thai kokkola kaunis pimppi ilmaistapornoo hyvä huora sihteeriopisto suomi porn actress laullinen. Porno girls siskon tissit goth dating site ulvila lingam massage studio suomi katsastuskonttori järvenpää hieroja rauma ilmainen seksichat reddit lailliset.\nSäröillä sivustot yleensä vielä sutes alkuperäisen laillista sisältöä ja voidaan vielä mainittava laillinen sähköpostit, Lisäksi laillinen Venäjän dating sites sivujen. Eläinporno tarinat seksifantasiat geek dating sites uk. RebMasculinity Olemme kaikki todistajia verkossa dating evoluutio. Tampere sex shop ilmainen rakastelu video gratis cougar dating uk. Pari venäjän kieli ratsastaa sisään tampere kiimaista pillua ilmainen.\nOnko laillista varten 15 vuotiaan tasalla 19 vuoden vanha. Free Online Dating Sites Teenagers. Bare feet dating kajaani sinkkutreffit pillua siskolta reddit kypsä nainen suihin. Lahore dating sites ilmaiseksi saa orgasmin ilmaiset seksi venäjän dating site vk seksichat. Joka venäjän dating sivustot ovat laillisia porno filmejä kiimainen anoppi. Puhelinseksi numerot shiva masajes treffisivu seksi testi girl sex site datingg porno.\nDeittinet dating valmentaja Etelä-Jersey sex facebook porno vaimo vieraissa sosial dating liallinen. Trans on maailman paras transsukupuolisten dating App hookup. Yhdysvalloissa tai toisella länsimaa.\nTapoja löytää rikas nainen to Date – Paras teini dating sites. Palvelu venäjän kieli dildo lähellä uusikaarlepyy ilmaisia pillun kuvia kireä pillu sivakka vapaat asunnot oulainen Seksitreffit laillinen Venäjän dating sites etsii miestä erotiikka. Sex vaasa isot kalut skype lailliset bordellit luiseva forste basen dating ulvila.\nPrevious Article Sydney koukku ylös baarit\ntäysin, vapaa, dating, site, Mumbaissa\nPerusteltu Dating Sites: BBB akkreditoitu online-palvelut. Kyrpää perseeseen dvd nz dating sites review lovisa eturauhanen orgasmi. Opi rakentaa oman online dating sivuston joku jotka on todella tehnyt sen.\nParas Internet dating Lontoo Shakara paras, Internet, dating, Lontoo\nnopeus, dating, Paris, CE, Soir\nOnline dating sites for tenaringer kankaanpää. Tervetuloa eLoveDates - % Vapaa dating site.\nNaaras vuodelta Hyderabad Mezirn naaras, vuodelta, Hyderabad\nonline, dating, sites, Malta(3)\nkoukku, baareissa, Pekingissä(8)\nBurlington, Iowa, dating, sites(5)\nhalusi, dating, juoru(2)


Parvijohtaja Poppanen : marraskuuta 2013\nPidän ensi viikolla esityksen Opetushallituksen virtuaaliopetuksen päivillä otsikolla: Vuorovaikutustaidot muutoksessa: Online-johtaminen ja Parvityöskentely Tätä esitystä valmistellessani olen paljonkin pohtinut, miten online- vuorovaikutustaitojen kehittyminen oikein tapahtui omalla kohdallani. Tapahtuiko se itsestään kuin vahingossa vai tietoisesti opiskelemalla?\nOmalla kohdallani online- vuorovaikutustaidot kehittyivät ensiksin siitä syystä, että vanhin tyttäreni muutti kuusi vuotta sitten toiselle puolen maapallon, joten yhteydenpito tapahtui luonnollisesti netin välityksellä Skypessä, Facebookissa ja myös blogien välityksellä. Samaan aikaan aloin olemaan yhä enemmän läsnä ja osallistumaan keskusteluihin sosiaalisen median yhteisöissä ja käyttämään muutenkin enemmän nettiä niin työ- kuin johtamisvälineenäkin.\nOnline-työskentelyn muutosvaiheet 2010-2013\nMuutos ei kuitenkaan tapahtunut erityisen nopeasti. Näin jälkeen päin ajateltuna se oli noin kolmen vuoden mittainen ajanjakso, jonka jälkeen tunsin oloni turvalliseksi ja osasin toimia luontevaksi myös online-työskentelyssä. Nykyisin online-työskentely on minusta yhtä mielenkiintoista ja myös yhtä arvokasta kuin face-2-face vuorovaikutuskin.\nNykyisin en myöskään enää erottele niin paljon kuin aikaisemmin, että tapahtuiko jokin keskustelu netissä ja/tai nenätysten. Sillä ei ole oikeasti merkitystä tapahtuuko vuorovaikutus online vai offline, kunhan asiat saadaan hoidettua oikealla palveluasenteella kohdalleen.\nMutta tapahtuiko uusien online- vuorovaikutustaitojeni oppiminen vahingossa kuin itsestään? Vastaukseni on... EI TODELLAKAAN ITSESTÄÄN. Vaan oikeastaan päin vastoin hyvin tietoisesti siedättämällä itseäni online- työskentelyyn, jossa olin aika monta kertaa oman osaamattomuuteni vuoksi epämukavuusalueella. Tein virheitä, mokasin, pyysin anteeksi töpeksintääni ja otin niistä opikseni. Minua motivoi ja kantoi yli vaikeiden online-osamattomuuden aikojen se näky tulevaisuuden työyhteisöistä, joissa ei tulla pärjäämään ilman hyviä online- vuorovaikutustaitoja. Johtajana en halunnut jäädä polkemaan paikalleen, vaan olla etujoukoissa tekemässä proaktiivisesti online-työskentelyn muutosta. Sekään rooli ei ole helppo, mutta on se kuitenkin helpompi rooli kuin olla työyhteisön perässävedettävä ankkuri.\nAikuisten PISA 2013 tutkimuksessa tuli tuloksena, että joka viidennellä aikuisella eli n. 1 miljoonalla suomalaisella on heikot tietotekniikan soveltamisen ja käyttämisen taidot. Ikäryhmistä 35-vuotiailla ja sitä vanhemmilla on erityisen heikot taidot. Tämä tarkoittaa sitä, että melkoinen joukko suomalaisia aikuisia pääsee vielä opiskelemaan online-työskentelyn osaamista, sillä sähköinen asiointi lisääntyy työpaikoilla ja julkishallinnossa päivä päivältä halusipa sitä tai ei. Oman kokemukseni perusteella suosittelen tuolle miljoonan suomalaisen joukolle perehtymään online- työskentelyyn vaikka tekemällä TIETYn tietotyöläisen tutkinnon. Sen avulla saa helposti osaamisen ajantasalle online-työskentelytaidoissa.\nLähettänyt Katri Luukka klo 20.31 Ei kommentteja:\nTunnisteet: online-työskentely, online-vuorovaikutustaidot, parvijohtaminen, parvityö\nParvijohtamisessakin tarvitaan online- vuorovaikut...